qundao/data-zh-poetry huggingface dataset:
次韻宏道遊三官院園時余往辟廱不果往
作者：葛勝仲
朝代：宋

晚攜勝友共揚鑣，應厭家鬟捻紫簫。
逮得暇時能有幾，毎逢佳處且相邀。
大夫高挹髯龍操，公子閒窺白鴈標。
獨恨抗塵乖寄賞，偶飛輕蓋四門橋。
次韻工部兄見寄三首·其一
作者：葛勝仲
朝代：宋

影落邗溝是我家，端來吳地寄生涯。
蝸廬困卧身何擇，蝶夢時歸路不遐。
幽徑任荒陶令菊，閒門聊蒔邵侯瓜。
西還約醉中秋月，屈指同襟尚阻賖。
次韻工部兄見寄三首·其三
作者：葛勝仲
朝代：宋

朱門十萬一貧家，鼓枻西歸悵未涯。
數米稱薪嗟隱約，望雲臨水負幽遐。
清音且聽雉登木，曲路任從蠅集瓜。
午飯蕭然無膾鯉，須知滋味已能賖。
次韻工部兄見寄三首·其二
作者：葛勝仲
朝代：宋

文采清華自一家，行身所到詎能涯。
學該古昔仍知要，識造高明豈不遐。
英晤早明當道李，勤書頻事鎮心瓜。
似聞憂國頭今白，法會無錢想尚賖。
次韻工部兄除夕見寄三首·其一
作者：葛勝仲
朝代：宋

異縣飄流十載窮，年華又見轉和風。
春遊已陡驚梅白，夜集猶疑共燭紅。
藍尾方嗟形影隔，蒼頭俄喜信音通。
麥秋時節摇歸掉，禅榻相從話苦空。
次韻工部兄除夕見寄三首·其三
作者：葛勝仲
朝代：宋

江城流落歲還新，懶作雕蟲問大鈞。
月盡嘉平餘景刻，年侵彊仕尚沉淪。
晚持禅悦惟三白，曉簇春盤又五辛。
肯把生涯供爛醉，黎明學不動心人。
次韻工部兄除夕見寄三首·其二
作者：葛勝仲
朝代：宋

霜毛垂領病摧頹，歲晚流年四秩催。
一自貶官瞻日遠，兩經除夕歎星回。
梅吹畫角餘寒盡，柏欲飛觴暖律來。
歲莫日斜還隱几，心同白傅守寒灰。
次韻張仲宗絕糧五絕·其一
作者：葛勝仲
朝代：宋

高賢往往突不墨，造化從来一小兒。
執戟逐貧曾有賦，柴桑乞食豈無詩。
次韻張仲宗絕糧五絕·其三
作者：葛勝仲
朝代：宋

飄蓬聞說旅塗窮，我有枯魚困轍中。
裹飯獨期来見客，一杯當卜與君同。
次韻張仲宗絕糧五絕·其二
作者：葛勝仲
朝代：宋

二頃無田空好歲，四郊多壘已仍年。
遙知壁立書生舍，只有溪藤與麝煙。
次韻張仲宗絕糧五絕·其五
作者：葛勝仲
朝代：宋

中臺宏議裨初政，學省雄文畏後生。
不悟宦遊成左計，只今無米糝藜羮。
次韻張仲宗絕糧五絕·其四
作者：葛勝仲
朝代：宋

冠玉何因常甕牖，身名未泰少安之。
雀羅忽枉黄金彈，驚怖還應震失匙。
次韻張宏道勸釋奠致齋
作者：葛勝仲
朝代：宋

齋居屏塵務，况復儒宫清。
木落必糞本，祭菜敢不誠。
瑚簋見三代，錯落羅兩楹。
骨冷破夢境，虛窗坐黎明。
祠官趣盥頮，珊然環佩聲。
巍巍素王像，視若四海營。
當時杏壇士，與享彯華纓。
樂教属昭代，弟子陳歌笙。
端如從陳蔡，琴舞紛縱横。
元功流萬祀，德大遍諸生。
次韻德升七夕二首·其一
作者：葛勝仲
朝代：宋

盈盈一水截長空，烏雀橋成得暫通。
逗曉歸来装萬恨，舊機牢落響寒風。
次韻德升七夕二首·其二
作者：葛勝仲
朝代：宋

霓旌鸞扇去央央，雲路輕車駕七香。
靈會此宵才瞬息，經年何苦夜偏長。
次韻德升再講酬唱
作者：葛勝仲
朝代：宋

蓮社追攀毎愧心，詩盟此假偶重尋。
孤高舊壓元和體，清警新聞正始音。
龜洛賦成應奪錦，雞林價重定酬金。
自憐潦倒無佳製，東望家山但越吟。
次韻德升惠新茶·其一
作者：葛勝仲
朝代：宋

寵餉頭綱北焙茶，分甘應自五侯家。
午鷄驚破槐安夢，猶有新香在齒牙。
次韻德升惠新茶·其二
作者：葛勝仲
朝代：宋

雙疊紅囊貯揀芽，旋將活火試瑤花。
半生未有陽侯厄，喜聽咿啞轉井車。
次韻德升見懷
作者：葛勝仲
朝代：宋

米廪無喧似結廬，一簷寒竹伴幽虚。
閒開桑落傾浮蟻，凈展芸籤拂蠹魚。
頻枉詩筒從我讀，已留齋壁待君書。
二千石子人中爽，風月高情更起予。
次韻德升遊堯廟
作者：葛勝仲
朝代：宋

頽垣老屋寄荒村，八彩修眉儼若存。
古砌荒凉無歷草，奠觴牢落想衢樽。
雲山遶郭清如活，烟艇摇波渺欲翻。
循牒歸來同勝賞，免煩諸友爲招魂。
次韻德升頤軒書懷
作者：葛勝仲
朝代：宋

煙霄飛步欲青春，未信論甘肯忌辛。
三仕固應無喜色，一鳴今復見驚人。
射如關尹方知中，畫若元君始識真。
早晚奏篇来拭目，清塗聊爲洗荒榛。
次韻德升頤軒詩五首·其一
作者：葛勝仲
朝代：宋

晴碾春龍鬬小窗，飲慳難遣睡魔降。
翩然夢遶滄洲去，白馬波寒槳一雙。
次韻德升頤軒詩五首·其三
作者：葛勝仲
朝代：宋

造物機緘屬小兒，懶從寒燠究端倪。
綠陰晝寂孤花凈，猶有黄鸝恰恰啼。
次韻德升頤軒詩五首·其二
作者：葛勝仲
朝代：宋

轆轤聲到讀書帷，草解招凉暑氣遲。
凈掃竹軒人不到，戍樓哀角又空吹。
次韻德升頤軒詩五首·其五
作者：葛勝仲
朝代：宋

外物年来論已齊，眼看人事浪推移。
禨祥白犢何勞問，寵辱黄粱共一炊。
次韻德升頤軒詩五首·其四
作者：葛勝仲
朝代：宋

金鑾賜第新搴桂，鐡幕官期未及瓜。
隱几蒲團無一事，五車關眼未昏花。
次韻慶善九日
作者：葛勝仲
朝代：宋

二九依辰至，追歡付麴生。
竹根拚醉卧，菊蘂正牽情。
杜曲酬佳節，陶翁愛此名。
吹花更吹帽，相值得豪英。
次韻慶善九日
作者：葛勝仲
朝代：宋

舍南自灌五畝園，滿種黄花待親識。
明朝酒熟當壽君，卷白不許餘涓滴。
湖海浮家作寓公，醉醒幸與騷人同。
一座盡傾塵表物，不須舉扇障西風。
次韻敦仁教授述懷
作者：葛勝仲
朝代：宋

十載文華蓋衆英，州庠微禄代躬耕。
半生甘爲方穿礙，此假那因曲木驚。
折角談經於道勝，低簪下匕以身輕。
兩朝大典資編削，莫向西風厭宦情。
次韻景純将赴襄陽眷戀里第
作者：葛勝仲
朝代：宋

枳棘棲鸞豈所宜，鹽車服驥暫韁鞿。
少而好學書饒讀，壮不貪榮譽自歸。
重去故山抛小隱，懶趨名路觸危機。
寄言漢廣徜徉者，聊賞風光且莫違。
次韻景純後圃宴集
作者：葛勝仲
朝代：宋

攜装過我路漫漫，聊命杯鐺爲禦寒。
漏月竹疏憐影碎，干霄楸老見根蟠。
城頭飛屐千峰逈，樓角憑欄六幕寬。
尚欲相留過殘臘，小園佳致雪中看。
次韻景純見寄叙相從之樂
作者：葛勝仲
朝代：宋

許昌舊姓有文儒，得得西來過燕居。
訪我肯題門有鳯，館君深愧食無魚。
鄣泥難爲清遊惜，便面頻将好句書。
尚遣雅才淹簿領，好賢誰賦衛干旟。
次韻朝隱招飲二首·其一
作者：葛勝仲
朝代：宋

千古興亡馬食槽，醉鄉真可寄廉高。
功名戲事何須掛，富貴危機詎肯饕。
幸有碧筩消暑溽，休誇白堕執逋逃。
牢愁滯恨知多少，凖擬都將付濁醪。
次韻朝隱招飲二首·其二
作者：葛勝仲
朝代：宋

何須邏逤響檀槽，獨喜杯中酒浪高。
芰實深酬屈到嗜，鱸魚仍足季鷹饕。
加籩亹亹情尤厚，醉舞僛僛罪敢逃。
我亦頭巾漉家釀，明當相速醉芳醪。
次韻李倅安上喜雪
作者：葛勝仲
朝代：宋

兔苑佳賓集，龍山上瑞臻。
微飄方自弄，亂洒忽無垠。
剪水層空墮，装春病枿新。
繽翻投隙巧，歷亂點衣勻。
急每隨風陣，高将擁日輪。
階閒鋪六出，簷重壓千鈞。
片落梅初謝，毬飄柳未顰。
賞清疑不夜，驚晚誤司晨。
朔漠寒沙起，湘吳美酎陳。
地荒包委瑣，木朽蓋輪囷。
舴艋尋幽客，蝸牛卧冷人。
稍晴芳意動，散策共尋春。
次韻李子京宋城道中詩三首·其一
作者：葛勝仲
朝代：宋

沙岡牛酒市，渺岸指前程。
斷梗隨鷗遠，殘霞與鶩平。
村聲喧坱莽，林影倒澄瀛。
俗物難遮眼，支離病骨輕。
次韻李子京宋城道中詩三首·其三
作者：葛勝仲
朝代：宋

積累三冬學，淹通萬古程。
孤高吳子札，該洽蜀君平。
曹事今司李，官封近接瀛。
公侯階有漸，五斗未容輕。
次韻李子京宋城道中詩三首·其二
作者：葛勝仲
朝代：宋

通塗了無畏，清世足章程。
擊壤民風樂，持衡國勢平。
米鹽豐道路，桴鼓靜寰瀛。
佳氣葱葱近，心隨過鳥輕。
次韻林茂南祀喜雪二首·其一
作者：葛勝仲
朝代：宋

膜拜同祈海岸仙，風雲奔走會諸天。
山巖恍若龍銜曜，墀廡頻驚鶴奪鮮。
莫訝瑤英来有信，都緣玉燭氣無偏。
化工應念催科拙，乞與穰穰大有年。
次韻林茂南祀喜雪二首·其二
作者：葛勝仲
朝代：宋

吾僚齋禱極精誠，俄見聫翩舞玉霙。
逞巧封條危不堕，弄閒飄幌細無聲。
傾都奇貨歸王老，侵戶寒威賴麴生。
天念春回惟七日，故教連夜趁嘉平。
次韻正臣朝議見寄二首·其一
作者：葛勝仲
朝代：宋

解組歸來遯里門，慶源貽後繼臧孫。
幽尋此日扶鳩杖，榮遇當年駕鹿轓。
高義共夸賢者出，廉風端遣薄夫敦。
紫壇熙事專優老，盼篚行看下九閽。
次韻正臣朝議見寄二首·其二
作者：葛勝仲
朝代：宋

儒學推稱第一流，乞言堪入告嘉猷。
長閒氣味安三徑，難老光陰傲十洲。
談理清風生玉麈，覆名殊寵謝金甌。
方瞳大隱年兄弟，營道應居最上樓。
次韻王得之方池父子翫月
作者：葛勝仲
朝代：宋

先生夜不眠，愛月真癡絕。
呼兒飲文字，桃黍聊一雪。
清光入酒墮胸次，照見萬卷非涉躐。
商容顥氣寒徹骨，况是冰輪圓不缺。
中宵影倒萬頃池，上下金盤兩澄徹。
廣寒靈媛多飛瓊，煙凝露曖收羣聲。
魚冷跳波聞靜岸，鵲驚遶樹當前楹。
辭直道山來膝上，郎君吟興紛縱横。
詩成父子定知已，門有佳兒真寜馨。
不須靈液玻璃盌，一夢瑶臺亦非遠。
次韻盧行之知原見贈
作者：葛勝仲
朝代：宋

元豐詩禮將，勲略傳萬口。
長城國西陲，寄託十年久。
折箠笞黠羌，游魂屢窮走。
羊公緩裘带，李廣静刁斗。
黑頭已青雲，日昃笑擊缶。
陰功與忠諫，二俱宜有後。
繩繩丈夫子，茂宰最稱首。
不裁猶能裁，應有既盡有。
丘墳三十車，習復不置手。
尚友千載人，豈論骨已朽。
芳蘭秀深林，嘉芑就菑畝。
宜爲數旬客，顧作三日婦。
行聞尺一來，內閣延枚叟。
次韻祝守康鹿鳴宴贈諸先輩·其一
作者：葛勝仲
朝代：宋

清香畫戟，戟燕儒流，場籍英材喜博收。
奮袖談辭爭落落，摳衣矩步更秋秋。
新篇奨激華如衮，公議歸懷綴若旒。
蘂榜登榮即從政，定知果藝過由求。
次韻祝守康鹿鳴宴贈諸先輩·其二
作者：葛勝仲
朝代：宋

觀光六十富豪英，賓送春闈屬鉅卿。
樂采舊知多藻茆，燕敖今喜食蒿苹。
糊名選藝無私見，置醴優賢有頌聲。
成就旋歸充貢職，魯人歆艷始知榮。
次韻祝邦直題飲鳯泉
作者：葛勝仲
朝代：宋

萬里溪源出小池，喬林修竹映清輝。
遷鸎榜內偏留落，飲鳯泉邊習遁肥。
遊覧忽紆都騎貴，稱夸更得綵毫揮。
故山水石那優此，肯爲低腰便賦歸。
次韻章壻道祖倧山居
作者：葛勝仲
朝代：宋

我本丘壑人，負乘輙致寇。
歸來臥湖海，夢斷三接晝。
尚餘憂國心，带眼日驚痩。
騰装居景山，飄飄雲出岫。
門無長者轍，相見誰肯就。
吾甥相國孫，款我裹糧糗。
禅關有聖解，已語則無咎。
兩庵同相攸，卜鄰殆天授。
登盤無檳榔，客居必見宥。
富貴應自知，不詢唐舉壽。
次韻答王聲見贈
作者：葛勝仲
朝代：宋

平生未分作臞仙，抵柲英豪不直錢。
效智連年居定鼎，策勲何日上凌煙。
高情獨寄猗蘭操，壮志應存寶劍篇。
途轍懸知騰上速，請看火色映鳶肩。
次韻維心二首·其一
作者：葛勝仲
朝代：宋

蕭衣無柰客愁多，日飲那知酒有戈。
松徑崎危羊石卧，筠筒屈曲虎泉過。
懶尋丹竈山名葛，且供禪龕人姓何。
共看今年龍集酉，穰穰蕃熟慶時和。
次韻維心二首·其二
作者：葛勝仲
朝代：宋

側席求賢歲又除，如君德盛孰儀圖。
軼材共仰人之傑，讜議懸知帝曰都。
豈有簀中終去魏，未妨廡下略居吳。
蒲輪不日来徵聘，禪句休誇雪點爐。
次韻耿守咏雪
作者：葛勝仲
朝代：宋

低雲晻曖與天同，剪水飛空候應冬。
沴氣潛消煩燮理，歡謠藹布荷明農。
漾舟訪友乘清興，授簡延賓繼舊蹤。
歲好定知豐五稼，倉箱行慶畝收鍾。
次韻胡汝明梅花下小飲三首·其一
作者：葛勝仲
朝代：宋

林間縞袂綴瑤英，月裏輕盈畫不成。
拂石坐来花一眼，神膚從此喜雙清。
次韻胡汝明梅花下小飲三首·其三
作者：葛勝仲
朝代：宋

輕陰池館潤無塵，骨醉簪花任笑人。
先向孤芳一傾倒，明朝更浥上都春。
次韻胡汝明梅花下小飲三首·其二
作者：葛勝仲
朝代：宋

南枝連夜犯寒開，好事誰曾步屧来。
上客固知心匪石，爲花燒燭耻瓶罍。
次韻良器真意亭探韻
作者：葛勝仲
朝代：宋

我愛陶淵明，脫穎深天機。
叢菊遶荒徑，五柳搖幽扉。
生逢卯金興，典午勢已非。
著書但甲子，歲晚頻歔欷。
仕宦聊復爾，樽酒真焉依。
南畝猶種秫，西山同採薇。
浩歌歸去來，熹微恨晨暉。
迷途往莫諫，今是庶可幾。
蓄琴但取意，不施絃與徽。
觀其四八目，賢喆在所希。
出處固有意，夫豈輕行違。
誰云憚束带，辭榮俄拂衣。
念彼同産人，撫視因遄歸。
平生共志趣，但有一翟妃。
少陵罪責子，頗謂達道非。
右丞鄙乞食，更以人我譏。
乃知第一流，尚此知音稀。
妙詩發天奥，流轉同衡璣。
自謂處人境，喧無車馬騑。
心與塵事遠，地偏堪遁肥。
東籬秋色晚，悠然望翠微。
真意不可辨，佳氣隨鳥飛。
詩辭向千載，凛凛猶光輝。
我生但睎驥，望之有等威。
行懷斜川游，坐想栗里磯。
九原不可作，築亭傍崔嵬。
獨取詩句名，櫩宇殊飛翬。
巖谷有杳靄，花卉無紛菲。
修篁寒逼人，坐如霜雪飛。
諸公賞清致，野服馳韉鞿。
經丘復尋壑，不憚歷嶮崎。
壺觴更命釂，藻翰各一揮。
高談破滯論，妙處端解圍。
食冷或屢暖，哦詩寧忍饑。
褒假猥見及，責善非所祈。
願以靖節語，佩之如絃韋。
次韻若拙碧線泉
作者：葛勝仲
朝代：宋

掉繚穿橋一線過，濟南金色漫浮波。
共疑園客春投繭，直恐針神夜過河。
貫脱已遺交甫珮，縷飛如擲幼輿梭。
晚風披拂俄中斷，拆韈雖長苦不多。
次韻范昌齡慶新居
作者：葛勝仲
朝代：宋

我家渺在澄江浦，泛宅來依白蘋渚。
客居十載席爲門，上蓋茅茨下榛楚。
邇來作舍倒歸貲，聊爲兒曹庇寒暑。
千巖萬壑相嫵媚，似以身嘗爲地主。
樓外煙霞邀吐句，堂中墳史供稽古。
歲晚居身可否間，簪裳束閣饒安閒。
深愧詞人相俎豆，鶴書應不愧鍾山。
次韻葉夢得遊西余山
作者：葛勝仲
朝代：宋

秋霖喜新霽，裹飯山中遊。
遥指大夫橋，閒泛野人舟。
追隨得勝客，雅趣同滄洲。
山路已清絕，顥氣况蓐收。
亂石蹲狠羊，蒼官聳髯虯。
古寺亦何有，森森瀟洒侯。
忘懷一笑粲，更以大白浮。
翰林廊廟姿，席珍韞天球。
如何問三徑，更復尋一丘。
升高澀投足，陟險眩迴眸。
洞庭四萬頃，旁占鐺脚州。
中有東西山，千奴熟霜秋。
孤亭快寫望，欲去更少休。
菟裘便可卜，何必依先疇。
徘徊共懷古，徂歲真如流。
封侯昔此地，顧余乃諸劉。
一朝失茅土，窘急須人周。
雍門曲池嘆，事往将何求。
雲木餘參錯，烟巖自深幽。
人生行樂耳，慎勿曲如鈎。
次韻葉少協泛舟
作者：葛勝仲
朝代：宋

水風斜日惬新晴，初解銅章病骨輕。
遠寺藏烟增晻靄，寒峰带雪更鮮明。
尋幽屢辦揚舲出，辱訪慚乖倒屣迎。
煙艇遙遙逐鷗颺，淵明從此得浮生。
次韻蔡安度秀才賦鹽
作者：葛勝仲
朝代：宋

法更鹽筴利源開，瀕海熬波亹亹來。
貢篚燒羊謾南北，嘉籩形虎間榛梅。
鍜圭搥璧嚴疆域，積雪飛霜阜貨財。
滋味佐饔周九土，柳星端合祀壇垓。
次韻覺心道人遊郡園
作者：葛勝仲
朝代：宋

牢落踰年坐斗州，窺園逢勝輙遲留。
招邀風月千章木，收拾峰巒百尺樓。
雲葉悠揚疑獨鶴，浪花浮動想饑鷗。
道人知被烟霞錮，當是空門第一流。
次韻逢叔喜雪
作者：葛勝仲
朝代：宋

始見穿簾隙，俄驚照屋山。
春容先苑樹，夜色誤城關。
砧積疑鋪練，盆消若盜環。
酒醇懷泛蟻，詩敏過求鷴。
滉漾迷珠澤，便娟掩玉顔。
人饑氈共嚥，馬凍薦難慳。
勢急因空亂，形移任地班。
舞深爭巧黠，囀細弄幽閒。
淮右提師入，山陰訪友還。
江湖禽影斷，絃木未須彎。
次韻道祖大水
作者：葛勝仲
朝代：宋

君不見綠槐蔭夏摇千門，移秧遍野繰盈盆。
天公忽作彌月雨，憂歲上勤黄屋尊。
我家茆廬劣容膝，隨水傾摧非瑞室。
街衢生魚堪佐饔，簷霤垂龍欲穿石。
仰天又見興油雲，乾雨誤點波連村。
馬牛不辯固其理，鼃黽同處何容論。
休歎棲苴接飛翼，林端會見賓紅日。
木饑水毁儻時運，救灾行看恩洋溢。
次韻道祖賦立春
作者：葛勝仲
朝代：宋

棠華鞾韡綺筵開，何用三行粉面回。
金鴨香殘知漏永，土牛色重喜春来。
飄霙著樹狂欺柳，剪綵裝花巧鬬梅。
俛仰光陰驚歲換，誰將藍尾更銜杯。
次韻邊公明放魚
作者：葛勝仲
朝代：宋

小鮮無數命臨危，邂逅雲莊擴大悲。
巨浸何勞長者水，親臨尤勝校人池。
依蒲俯視還真樂，貫柳充庖那復知。
圉圉介鱗俱得所，道人因得一伸眉。
次韻郭大夫見寄
作者：葛勝仲
朝代：宋

泗上頻蒙訪寓公，十年乖隔馬牛風。
誰知邁往青雲士，尚寄哀遲白髪翁。
浮食即今尸靖館，育材當日謾儒宫。
寄聲有道勞虚奨，窶籔方安鼠技窮。
次韻鄭維心遊西余山
作者：葛勝仲
朝代：宋

雲巘瓌奇甲震州，不須幽境更旁捜。
從來知是通侯國，此段方從勝客遊。
閏歲春遲空水樹，雨時溪漲失沙洲。
吾衰久矣欲何適，更爲前山一上樓。
顧余峰好鏁雲烟，入寺窺臨信所傳。
衣袒右肩從衲子，屐除前齒陟山巔。
一杯相屬真宜釂，四者難并偶幸全。
亭號弄雲誰作記，紫樞當日筆如椽。
次韻錢伸仲見貽兼送别二首·其一
作者：葛勝仲
朝代：宋

四年五度訪郊村，苜蓿羮稀不厭貧。
清韻喜逢鬚展戟，奥篇仍覩筆書銀。
一笻巖壑幽棲地，五兩江湖自在身。
他日願陪雞黍社，貴鄰應不買增珍。
次韻錢伸仲見貽兼送别二首·其二
作者：葛勝仲
朝代：宋

郊居牢落似東屯，剥啄欣聞客叩門。
筆下波濤文貫道，胸中瑜瑾學逢源。
西余未遂諧清賞，南浦俄驚黯别魂。
金菊萬株秋露重，此時重復望来轅。
次韻陸巖老祠部見寄五首·其一
作者：葛勝仲
朝代：宋

山城岑寂偶分麾，聊欲藏瘝一再期。
豈有聲華如所譽，得非朋舊猥相欺。
久欽黄髪嘉猷壮，初喜青天宿霧披。
尚恨匆匆還執别，不容重醉習家池。
次韻陸巖老祠部見寄五首·其三
作者：葛勝仲
朝代：宋

溪南溪北梵王宫，踴甓亭亭聳半空。
紅靺鞨沉山带日，碧琉璃凈水無風。
雲迷翠閣參差見，舟艤朱橋繚繞通。
泚筆憑誰寫東絹，盡将煙景薦重瞳。
次韻陸巖老祠部見寄五首·其二
作者：葛勝仲
朝代：宋

遶郭芙蓉十里城，畫橋煙水接東瀛。
蘋洲倒照蒼山影，花瀨遥聞白苧聲。
問舍求田應犯慮，浮家泛宅未忘情。
催科拙似陽公考，敢覬屏風錄姓名。
次韻陸巖老祠部見寄五首·其五
作者：葛勝仲
朝代：宋

鏡中雙鬂未全華，退隱林泉意緒嘉。
春圃带煙鋤徑草，夜燈和雨看簷花。
神能自衛同干越，老更知塗似渥洼。
文注五河初不竭，從來惟屬士衡家。
次韻陸巖老祠部見寄五首·其四
作者：葛勝仲
朝代：宋

詞場弱歲以文鳴，落落寒松見老成。
劇郡神君頻結課，中台郎位早飛聲。
當年威令千人廢，此日精神一座傾。
欲試閒窗鴻筆健，春容詩軸燦瓊英。
次韻韓景賢承議自金陵沿檄宣歙道中見貽二首·其一
作者：葛勝仲
朝代：宋

循牒騰装冐苦寒，傷離愁思定應寬。
剸煩獄市才稱健，奔命郵亭歲欲闌。
赤米素鹽厨寂寂，清泉白石路漫漫。
到家尺一應催召，聞說知音正執桓。
次韻韓景賢承議自金陵沿檄宣歙道中見貽二首·其二
作者：葛勝仲
朝代：宋

摇毫傾刻便成章，弱冠名標桂籍香。
倉氏官閒聊自喜，荆州望重豈能方。
高談不辨連三日，敏識空驚下五行。
留落更煩勤慰諭，誰知寵辱漸能忘。
次韻顔孝立同年
作者：葛勝仲
朝代：宋

亦識韶華不肯留，時危那更事嬉遊。
羈懷不辦愁花雨，空廪惟知望麥秋。
顧我端憂宜燥吻，如公無事合扶頭。
麴生漫助齊眉餉，清洗錢塘兩玉舟。
正月二十六日雪後登子亭示道祖
作者：葛勝仲
朝代：宋

淑景因陰苦未韶，峭寒於老不相饒。
竊香風韻歸梅萼，刻楮工夫到柳條。
萬瓦雪消疑夜雨，一溪波漲誤春潮。
連枝别後兒曹遠，賴有吾人慰寂寥。
段去塵教授示書以茶菊自况作詩謝之
作者：葛勝仲
朝代：宋

高標落落敢評題，託物銓量庶似之。
娯客精神真北苑，可人風味劇東籬。
雲腴鬭早驚先出，霜蘂禁寒屬後期。
便欲相稱爲二陸，居然桑苧與天隨。
比作青蘿山塔記并徐敏求墓銘皆蒙宏道爲書作詩以謝
作者：葛勝仲
朝代：宋

文苑無飛聲，碑板謬見赴。
結因時佞佛，書美間諛墓。
從僚乞正書，見許不嫌屢。
虞筋與柳骨，濃纖皆合度。
浮海觀鴻戲，抉石逢猊怒。
吾文敢言絕，驥尾蠅所附。
它年翰墨場，不朽知有助。
比作黑飯新茶二首未蒙文中縣丞寵和走筆再賦以助一笑·其一
作者：葛勝仲
朝代：宋

點漆飯蒙清凈供，翻匙那敢配羊寒。
獨欣法味盈齋缽，尚欲詩辭看彈丸。
比作黑飯新茶二首未蒙文中縣丞寵和走筆再賦以助一笑·其二
作者：葛勝仲
朝代：宋

三歎屬厭閻沒腹，十方皆滿凈名簞。
定中不敢逃禪飯，卑景何因醉臉丹。
水調歌頭
作者：葛勝仲
朝代：宋

下瀨驚船駛，揮麈恐尊空。誰吹尺八寥亮，嚼徵更含宮。坐愛金波瀲灩，影落蒲萄漲綠，夜漏盡移銅。回棹攜紅袖，一水帶香濃。坐中客，馳雋辯，語無同。青鞋黃帽，此樂誰肯換千鍾。巖壑從來無主，風月故應長在，賞不待先容。羽化尋煙客，家有左仙翁。
水調歌頭
作者：葛勝仲
朝代：宋

勝友欣傾蓋，羈宦懶書空。愛君筆力清壯，名已在蟾宮。蕭散英姿直上，自有練裙葛帔，豈待半通銅。長短作新語，墨紙似鴉濃。山吐月，溪泛艇，率君同。吾儕轟飲文字，樂不在歌鍾。今夜長風萬里，且倩泓澄浩蕩，一為洗塵容。世上閒榮辱，都付寒邊翁。
水調歌頭
作者：葛勝仲
朝代：宋

夜泛南溪月，光影冷涵空。棹飛穿碎金電，翻動水精宮。橫管何妨三弄，重醑仍須一斗，知費幾青銅。坐久桂花落，襟袖覺香濃。庾公閣，子猷舫，興應同。從來好景良夜，我輩敢情鍾。但恐仙娥川后，嫌我塵容俗狀，清境不相容。擊汰同情賞，賴有紫溪翁。
汝明以詩謝餉菊次韻二首·其一
作者：葛勝仲
朝代：宋

千本黄花嫩色深，恍疑春色變家林。
禪翁護戒新停酒，小宴無因費百金。
汝明以詩謝餉菊次韻二首·其二
作者：葛勝仲
朝代：宋

和氣凝陽更遞通，露根移得自蠶叢。
分明般若圎明相，誤落柴桑酒盞中。
江城子
作者：葛勝仲
朝代：宋

浮家重過水晶宮。五年中。事何窮。無恙山溪，鬟影落青銅。欲向舊遊尋舊事，雲散彩，水流東。苔花向我似情鍾。舞霜風。雪濛濛。應怪史君，顏鬢便衰翁。賴是尋芳無素約，端不恨，綠陰重。
江城子
作者：葛勝仲
朝代：宋

飛身疑到廣寒宮。玉花中。興何窮。酒貴旗亭，誰是惜青銅。飄瞥三無真妙絕，銀萬里，失西東。草堂紅蠟暖歌鍾。捲簾風。賞空濛。豐頰修眉，鶴氅擁仙翁。欲作氍毹花底客，清漏永，禁城重。
江神子·江城子
作者：葛勝仲
朝代：宋

昏昏雪意慘雲容。獵霜風。歲將窮。流落天涯，憔悴一衰翁。清夜小窗圍獸火，傾酒綠，借顏紅。官梅疏豔小壺中。暗香濃。玉玲瓏。對景忽驚，身在大江東。上國故人誰念我，晴嶂遠，暮雲重。
沈必先殿院用策字韻賦詩見贈謹依韻和時居盛林
作者：葛勝仲
朝代：宋

菁山遽用檀公策，水村來作浮家客。
五年霄漢隔音塵，此假相逢喜折屐。
荒陂難覓鈷鉧潭，胸中丘壑有人傑。
烏臺坐逼癡牀南，見事風生勇成癖。
逆耳爭先貢皂囊，造膝仍頻對宣室。
只今道梗淹荒村，汲直未肯儕公孫。
時平已見龜墨食，尺一行催覲文石。
泮水
作者：葛勝仲
朝代：宋

半璧清波勢自然，鸞聲旂色想當年。
野芹不識興亡恨，猶自牽風漾碧漣。
流杯
作者：葛勝仲
朝代：宋

美哉洋洋曲流水，碧可染衣清徹底。
我傾山資結茅舍，兩載經營端爲此。
春風上已一月前，小試禊事來水邊。
胡床醉坐略少長，羽觴輕泛隨洄沿。
道人護戒無酒欲，笑挹清波作醽醁。
崖蜜相和代引滿，自言過免三十六。
隨緣戲劇亦何嫌，勝遊從來支許兼。
久知世味如嚼蠟，未應貪著中邊甜。
浣溪沙
作者：葛勝仲
朝代：宋

一夜狂風盡海棠。此花天遣殿群芳。芝蘭百濯見真香。勸客淋浪燈底韻，惱人魂夢枕邊囊。一枝插不□□□。
浣溪沙
作者：葛勝仲
朝代：宋

今夜風光戀渚蘋。欲教四角出車輪。金釵離立座生春。神女恍驚巫峽夢，飛瓊原是閬風人。詔封后院寵儒臣。
浣溪沙
作者：葛勝仲
朝代：宋

可惜隨風面旋飄。直須燒燭看嬌嬈。人間花月更無妖。濃麗獨將春色殿，繁華端合眾芳朝。南床應為醉陶陶。
浣溪沙
作者：葛勝仲
朝代：宋

東道殷勤玉斝飛。華燈傾國擁珠璣。玉奴嫌瘦玉環肥。縹緲幸聞緱嶺曲。參差猶隔夏侯衣。放開雲月出清輝。
浣溪沙
作者：葛勝仲
朝代：宋

東閣郎官巧寫真。西湖處士妙傳神。嫣然一笑臘前春。鬥好雖無冰骨女，相宜幸是雪髯人。且煩疏影入清尊。
浣溪沙
作者：葛勝仲
朝代：宋

樓子包金照眼新。香根猶帶廣陵塵。翻階不羨掖垣春。不分與花為近侍，難甘溱洧贈閒人。如羞如怨獨含顰。
浣溪沙
作者：葛勝仲
朝代：宋

溪岸沈深屬泛蘋。傾城容貌此推輪。可憐虛度二年春。暮暮來時騷客賦，朝朝新處後庭人。天留花月伴羈臣。
浣溪沙
作者：葛勝仲
朝代：宋

盤裡明珠芡實香。尊前堆雪膾絲長。何妨羌管奏伊涼。翠葆重生無復日，白波不釂有如江。壁間醉墨任淋浪。
浣溪沙
作者：葛勝仲
朝代：宋

通白輕紅溢萬枝。濃香百和透豐肌。丹山威鳳勢將飛。玉鏡臺前呈國豔，沈香亭北映朝曦。如花惟有上皇妃。
浣溪沙
作者：葛勝仲
朝代：宋

鬥鴨欄邊曉路沾。華堂醉賞軸珠簾。插花人好手纖纖。遮護輕寒施翠幄，標題仙品露牙籤。詞人遺恨獨江淹。
浪淘沙
作者：葛勝仲
朝代：宋

又見菊花新。色淺香勻。老人衰病臥漳濱。雖是無聊仍止酒，幸有嘉賓。不用怨蕭辰。不似芳春。請看金蕊照金尊。今夜花前須醉倒，直到黎明。
浪淘沙
作者：葛勝仲
朝代：宋

娛老小亭新。丹堊初勻。萬枝金菊繞溪濱。折向華堂遮醉眼，聊用娛賓。紅燭夜香辰。廣坐生春。月波新釀入芳尊。好向花前拚爛醉，不負承明。
浪淘沙
作者：葛勝仲
朝代：宋

我愛菊花枝。浥露偏宜。旋移佳種一年期。照眼黃金三徑爛，可但東籬。秋老摘花吹。敢恨開遲。只愁一夜便香衰。待插滿頭年大也，且泛芳卮。
浪淘沙
作者：葛勝仲
朝代：宋

歌闋鬥清新。檀板初勻。畫堂新築太湖濱。好是黃花開應候，聊宴親賓。上客即逢辰。況是青春。上林開宴錫堯尊。今夜素娥真解事，偏向人明。
浪淘沙
作者：葛勝仲
朝代：宋

步屧對東風。細探春工。百花堂下牡丹叢。莫恨使君來便去，不見鞓紅。霧眼一衰翁。無意芳穠。年來結習已成空。寄語國香雕檻裡，好為人容。
海昌從中散兄遊硤石東西山及讚山而别兄獨遊黄灣諸山寺寵寄三詩因追述前遊却寄
作者：葛勝仲
朝代：宋

相從十日歡，預恐别淚滴。
重謀訪林壑，庶復延晷刻。
好山塵一舍，何惜蠟兩屐。
東湖浸坤軸，浩蕩鵾鵬擊。
方舟穩睡餘，帆已收硖石。
東山號紫微，數殿聳金碧。
我祖鍊金膏，井湫湛寒色。
飈輪已仙去，千古留玉液。
當年善逝師，福壤眼獨識。
上方子亭高，俯睨衆山脊。
空濛雲海寬，想像人境隔。
夜投涵虛閣，萬籟森已寂。
軟脚旋呼尊，亦復兩顴赤。
黎明登西山，岌嶪動人魄。
華榜揭靈池，審公存故迹。
高堂坐白衣，巍巍妙智力。
道傍兩精舍，聯步遍遊陟。
讚山特超峻，四雙舊飛錫。
綠猗環高竿，蒼髯矯千尺。
吳越峰巒秀，羅列在几席。
情賞未云厭，六龍俄已昃。
轉溪遂分袂，惻愴不能食。
還家得詩筒，妙語粲珠璧。
具載黄灣遊，恨不逐飛翼。
流光信駒隙，薄宦只雞肋。
他年倦招尋，畫圖追舊歷。
涉汝詩
作者：葛勝仲
朝代：宋

居官行兩周，出郭劣半里。
名稱臨汝守，初未涉汝水。
今朝破巨浪，萬頃寄一葦。
源從天息山，此地乃其委。
青嵩正北踴，紫邏復西峙。
兩岸千萬峰，落影照清泚。
下瀨劇迅速，舟輕如激矢。
周南滯留恨，此假聊一洗。
悵無周旋人，同載如郭李。
似聞汝陰湖，揚塵清潁尾。
醉翁漾舟處，無復碧染指。
歲月供感概，人事有遷徙。
兹水美洋洋，正堪行樂耳。
減字木蘭花
作者：葛勝仲
朝代：宋

杏花零亂。擬把百觚來判斷。病臥漳濱。不見枝頭鬧小春。吾衰老矣。一醉花前猶不遂。情緒厭厭。虛度韶光又一年。
減字木蘭花
作者：葛勝仲
朝代：宋

葛山仙隱。尚有餘膏留舊鼎。十里梅花。夾道爭看袞繡華。人間妙麗。並侍黃扉開國貴。僻壤孤芳。羞澀尊前不敢香。
減字木蘭花
作者：葛勝仲
朝代：宋

辛勤場屋。未遇知音甘陸陸。詔錄遺忠。一札天書下九重。鵝城初命。此去青雲應漸近。解褐恩新。今歲吾家第四人。
漁家傲
作者：葛勝仲
朝代：宋

巖壑縈迴雲水窟。林深路斷迷煙客。茅屋數椽攜杖舄。人寂寂。侵簷萬個琅玕碧。倦客羈懷清似滌。更無一點飛埃跡。溪漲慢流過幾席。寒湜湜。鳧鷖點破琉璃色。
漁家傲
作者：葛勝仲
朝代：宋

疊疊雲山供四顧。簿書忙裡偷閒去。心遠地偏陶令趣。登覽處。清幽疑是斜川路。野蔌溪毛供飲具。此身甘被煙霞痼。興盡碧雲催日暮。招晚渡。遙遙一葉隨鷗鷺。
烹笋
作者：葛勝仲
朝代：宋

味佳端可供羮梜，韻勝尤宜薦酒螺。
自笑癡人饕口腹，不求新竹透林多。
烹茶
作者：葛勝仲
朝代：宋

俗耳未容聽滴瀝，水瓶聊遣挹泓澄。
晴軒小酌煎新茗，紗帽籠頭似管寜。
王坦之
作者：葛勝仲
朝代：宋

廢莊演論救時玄，未免仍爲習氣牽。
諷寡勸多吾不解，遣辭全只用三篇。
瑞鷓鴣
作者：葛勝仲
朝代：宋

兩年人住豈無情。別乘辭華四水清。何事千鍾勤飲餞，故知一別未能輕。解龜雖幸樊籠出，掛席還愁海汐平。江草江花都是淚，驪駒休作斷腸聲。
瑞鷓鴣
作者：葛勝仲
朝代：宋

火雲欲避金風至。秀氣充閭初降瑞。去家丁令卻歸來，還燕懸弧當日地。金章紫綬身榮貴。壽福天儲昌又熾。怪來一歲四遷官，還過當生元太歲。
用宏見和復和一首
作者：葛勝仲
朝代：宋

荒鷄號将晨，不改風及雨。
高賢兩投分，定交從臼杵。
心期久彌堅，膠漆比孰愈。
有初顧隙未，賣友起中古。
五交有形状，孝標能訓詁。
邈哉弹冠契，王陽知貢禹。
乘權獻巧妍，失時輙輕侮。
管鮑貧時交，此道棄如土。
孟嘗唾其面，憤懣聊一吐。
翟公書其門，薄夫常接武。
蹇予不知量，拔士偏寒苦。
見欺多校人，覈實失子羽。
歸來蓬蒿園，弔影甘窮處。
知舊棄如遺，那復見比數。
誰知荆州丞，厚德能克舉。
任安窮不去，平仲久更覩。
詩文連慰藉，詞鋒設賓主。
剡藤快展讀，如坐對談麈。
惜哉華國文，乃以觀矇瞽。
舂容寫河漢，寒窘笑三語。
才凡特俎豆，德薄更藻斧。
玉巵實無當，深恐累稱許。
用立方韻二首·其一
作者：葛勝仲
朝代：宋

山村艱食宇晝合，齋鉢相呼坐僧榻。
今朝痩羊忽入饌，云是餕餘徹膢臘。
年大才疏合退休，尚玷恩華只自羞。
賞延亹亹來踵武，命服童孫尚羈午。
用立方韻二首·其二
作者：葛勝仲
朝代：宋

仕宦由來須遇合，未遇杜門寜穴榻。
尊無泛蟻浪經春，突有懸貆偶乘臘。
郡印還官得小休，桑樞席門何足羞。
幽居不羡裴掌武，綠野堂前橋號午。
甲午次東天目山紫陽觀梁武初置昭明太子勒碑紀當時恩奬之盛
作者：葛勝仲
朝代：宋

蕭公老寺主，亦復知尋真。
大同築精舍，招延羽衣賓。
園囿廓數里，嚴更紛徼巡。
東宫奮鴻筆，紀事傳堅珉。
山基半吳境，高與帝所鄰。
偉哉古石室，空洞容千人。
當年許遠遊，自此升玉宸。
至今雪山草，靈苖雜荆榛。
幽池湛寒水，亦說棲龍鱗。
靈物有變化，誰能窮其神。
窺臨擬仙去，未信隔兩塵。
留二季父二首·其一
作者：葛勝仲
朝代：宋

敢向明時歎滯淹，得官迎飬富魚鹽。
百年永抱雙親恨，五斗猶欣二父霑。
壽耋名應書綠字，康寜藥不待青黏。
虚堂梧竹饒幽趣，正好端居養智恬。
留二季父二首·其二
作者：葛勝仲
朝代：宋

覊宦栖栖易感懷，一秋聊得病顔開。
幸蒙南巷攜家至，更喜東床自遠來。
鵠髪二翁頻撰屨，鴒原羣從共衘杯。
家山莫便懷中隱，風月躋攀更幾回。
畫竹二首·其一
作者：葛勝仲
朝代：宋

萬箇霜筠保歲寒，風枝輕戛玉琅玕。
何人重作翩翩賦，寫出高標與諦看。
畫竹二首·其二
作者：葛勝仲
朝代：宋

眼到竹邊知未是，竹來眼裏亦全非。
諸人問我真如意，不到山前带笠歸。
疊前韻三首·其一
作者：葛勝仲
朝代：宋

菁村小隱卜巑岏，盟在前峰詎肯寒。
却把青鞵踏城市，赤欄山色带慚看。
疊前韻三首·其三
作者：葛勝仲
朝代：宋

晚凉湯餅點青蒿，蔔瓠分甘笑楚糟。
好摘江蘺充雜佩，不須歲晚夢三刀。
疊前韻三首·其二
作者：葛勝仲
朝代：宋

青蘋風起遞秋香，翠蓋紅粧襯水光。
暇日躋攀莫辭數，人生百歲似風狂。
病起二首·其一
作者：葛勝仲
朝代：宋

春風散頑陰，我亦除積痾。
客居有園林，得暇輙一過。
殘梅雪尚積，曲沼春已波。
儻或不近酒，如此推遷何。
病起二首·其二
作者：葛勝仲
朝代：宋

人生身後名，孰得還孰失。
豈若一杯酒，聊復得永日。
如何杜陵老，感難百憂集。
不飲孰忘憂，飲多或生疾。
惟其疾之憂，已矣兩相直。
癸巳次古浮山普慈寺
作者：葛勝仲
朝代：宋

老人百念冷，看山獨不足。
未能尋地肺，聊復訪天目。
路出古浮山，木杪飛華屋。
松迷突兀殿，雲鎻窈窕谷。
高閣藏複道，朱欄穿屈曲。
羲和隱崑崙，借此休騶僕。
小摘園中蔬，充我屬饜腹。
緬懷峨豸翁，草廬親卜築。
意恃金匕藥，終亦戢一木。
不如學無生，妙諦祖身毒。
登攙雲亭和工部兄韻
作者：葛勝仲
朝代：宋

危亭聳山巔，縈紆一徑穿。
林深将蔽日，濤怒欲浮天。
江北迷堤樹，淮南起餉煙。
結庵容寄傲，從此息攀緣。
白樂天·其一
作者：葛勝仲
朝代：宋

平生趣操號安恬，退亦恬然進不貪。
何事潯陽恨遷謫，輕將清淚濕青衫。
白樂天·其二
作者：葛勝仲
朝代：宋

及泉曾改莊公誓，勝母終回曾子車。
素綆銀床堪淚墮，更能賦詠獨何如。
盆池放魚呈曹文中
作者：葛勝仲
朝代：宋

小魚如針鋒，大魚如柳葉。
舍之石斛中，潑潑逝鱗鬛。
秋毫麩與籺，腹果意各愜。
渺如在湖海，不歎杯水狹。
笑之復自笑，邑小大邦攝。
搖足已恐堕，一動不敢輙。
廪人給五斗，饘粥周兒妾。
雖然頗自適，攜杖園日涉。
豈羡蟬冕窟，遷擢等常獵。
漆園信知魚，非惟常夢蝶。
省習堂偶題
作者：葛勝仲
朝代：宋

格外官曹自在身，闔門掃軌養天真。
何須更待年三十，始約孤高不詩人。
硤石寺聞繫豬明不能食
作者：葛勝仲
朝代：宋

夜聞刺豕聲，哀號欲趨死。
黎明肉入饌，念之難啟齒。
口腹我可賖，性命彼所恃。
右軍惋烹鵝，東家嗅供雉。
示友卿
作者：葛勝仲
朝代：宋

飛藿蕭蕭晚自零，來時灌木始欣榮。
毎因勸學添文思，却爲回文動旅情。
好逐諸儒勤釋菜，莫憂貧嫂便轑羮。
似聞闞澤中宵夢，月裏分明有姓名。
福國諱日壽寜院作呈工部兄
作者：葛勝仲
朝代：宋

一官隨牒浪推移，不到名山二十期。
踴甓獨存煨燼日，布金重見鼎新時。
舊遊已起人琴恨，凈供還增奩鏡悲。
賴是一般官拓落，林泉深處得追隨。
禪静寺
作者：葛勝仲
朝代：宋

古寺鄰曹崇，怪石羅庭户。
奇礓漫難名，鬰林不知數。
集虚竦蒼桂，左紐真獨步。
兩詩照丹壁，好在支與許。
却坐留芳軒，松竹發佳趣。
山行未覺疲，更問勞勞路。
程良器嘉量解元許爲寫照作詩求之
作者：葛勝仲
朝代：宋

虎頭千古丹青傑，誰言黠中有癡絕。
手揮五絃真勝詣，頰染三毫更超越。
自言四體媸或妍，顧與妙處無相關。
炯炯雙瞳點圓碧，筆下頓覺神明還。
程郎言語妙天下，畫復通靈能變化。
掃除俗骨畫如詩，摹寫天機詩似畫。
竹齋溪嶼數相從，似蒙儃儃窺塵容。
詆呵衆史露拙迹，疑有心畫藏胸中。
寒鄉鼠目麞頭子，葛帔練裙謝龜紫。
幼輿政自丘壑人，試爲寫傳巖石裏。
立方和韻復和一首
作者：葛勝仲
朝代：宋

屬疾大廢食，始進一麥麻。
客至闕均禮，呼兒辦瓜茶。
冷落乏勝事，病苦将日加。
兒曹解人意，爲潑閩嶺芽。
山深生意足，香味冠百嘉。
依稀仙掌露，彷彿石橋花。
過盞謝新法，失杯戒憎蛇。
甘我舌三寸，澆我書五車。
餘瀝均學子，少長各有差。
何須待鞠卺，此段固已佳。
人生草頭露，迅晷堪驚嗟。
適意貧亦樂，鍾鼎來何賖。
今朝復何幸，濯暑分流霞。
蘇息問蒼生，欲泛牽牛槎。
立方闢小閣附火興之姪作詩勸會客次韻
作者：葛勝仲
朝代：宋

吾兒玄學師老懷，嚴持月六八關齋。
新來五辛不入口，坐使妻歎生不諧。
自言丈室淨名量，惟期禅侣來存訪。
栗里豈獨尊常空，亦乏秦聲亂舂相。
朝來天雨瑶花霏，句如連璧來交輝。
鹿柈茶果亦易具，不爾恐致膏肓譏。
幻界政應頻燕喜，酒盡爲謀當更起。
趨庭爲爾復緩頰，一盃既空難但已。
立秋日六兄將仕先入都赴銓試會飲東郊作詩送之
作者：葛勝仲
朝代：宋

缺月耿疏林，凉飈拂輕袵。
荒溪趣遵塗，客子敢安枕。
自言赴銓府，試判取微廩。
清時廣招延，選部雜流品。
門子萃金張，文人富曹沈。
春秋兩較試，器業一精審。
探珠到淵洄，求金自沙墋。
騰裝分區區，蓄志常懔懔。
家翁昔初仕，恬退聲藉甚。
求閒絕外慕，行義鄙中荏。
以兹久淹蟠，通籍才十稔。
飄然宦游倦，遽以歸休諗。
優恩得世祿，綸告下綈錦。
兄材濟世美，聖讀近天禀。
所長皆蓋人，無一可鐫鋟。
摛辭昔賢均，說經餘子噤。
臨書蛇蚓結，搊琴魚鮪淰。
辛勤客虞庠，藜藿就烹餁。
謂當妙穿楊，百中羽皆飲。
如何遭刖頻，歸步每踔踸。
兹行定焚舟，已事空拾瀋。
將期冠羣英，喜劇不能寢。
章申公墳寺
作者：葛勝仲
朝代：宋

千章宰木蔭長城，申枉行頒寵數新。
金薤文華才冠世，銀鈎字畫品稱神。
佳城此日看馴鹿，文保當年想夢麟。
定有玉璜傳後裔，投竿端自渭城濱。
約特進河東相公元樞河南相公遊菁山觀梅用前韻重賦五絕·其一
作者：葛勝仲
朝代：宋

獨抱幽真歲月長，不甘取次爲人芳。
紫樞黄闥垂青眼，宿蘂横枝特地香。
約特進河東相公元樞河南相公遊菁山觀梅用前韻重賦五絕·其三
作者：葛勝仲
朝代：宋

蔽谷連山萬樹多，吳天今日驟晴和。
冰肌玉骨知誰似，只向尊前許兩娥。
約特進河東相公元樞河南相公遊菁山觀梅用前韻重賦五絕·其二
作者：葛勝仲
朝代：宋

嚼蘂攀條趁日華，懸憂面旋逐風斜。
若非鼻觀通清馥，應道漫天無蒂花。
約特進河東相公元樞河南相公遊菁山觀梅用前韻重賦五絕·其五
作者：葛勝仲
朝代：宋

春醪香旨約同嘗，玉雪花多獨此疆。
敢請對花同爛醉，擬將酒債典衣償。
約特進河東相公元樞河南相公遊菁山觀梅用前韻重賦五絕·其四
作者：葛勝仲
朝代：宋

爲愛寒英暫去家，不辭溪路渺津涯。
山村盛事人應說，第一人觀第一花。
維心以詩送花果栽次韻
作者：葛勝仲
朝代：宋

奉乞花栽旋旋移，退師老圃自安時。
新荄應待天陽發，生意先從地脉知。
異縣聊尋郭駞傳，他年敢忘角弓詩。
庭柯只作怡顔具，肯比侯封逐利宜。
胡誠甫朝散挽歌辭
作者：葛勝仲
朝代：宋

學擅尃門邃，年躋賜几尊。
降崧鍾秀氣，遊岱返英魂。
宰樹黄巖拱，房祠赤紱昏。
密章行胙國，有子大公門。
臨江仙
作者：葛勝仲
朝代：宋

二月風光濃似酒，小樓新溼青紅。碧琉璃色映群峰。更攜金鑿落，來賞錦薰籠。調客舊留□月旦，此花清軟纖穠。未饒蘭蕙轉光風。赤闌呈雅豔，翠幕護芳叢。
臨江仙
作者：葛勝仲
朝代：宋

倦客身同舟不繫，輕帆來訪儒仙。春風元巳豔陽天。夭桃芳散錦，高柳欲飛綿。千古海昌佳絕地，雙鳧暫此留連。通宵娛客破芳尊。蘭亭修禊事，梓澤醉名園。
臨江仙
作者：葛勝仲
朝代：宋

千古烏程新釀美，玉觴風過粼粼。歌聲未辦起梁塵。九天持斧客，來作繡衣人。夙有辭華驚乙覽，傳聞獻頌東巡。未應握節久賓賓。一封馳詔旨，卻醉上林春。
臨江仙
作者：葛勝仲
朝代：宋

寶觀岧嶢飛雉堞，登臨恍欲昇仙。野桃官柳襯吳天。春風寒食夜，遺恨在封綿。聞道東溟才二里，銀濤直與天連。憑誰都捲入芳尊。賦歸歡靖節，消渴解文園。
臨江仙
作者：葛勝仲
朝代：宋

小樣洪河分九曲，飛泉環繞粼粼。青蓮往事已成塵。羽觴浮玉甃，寶劍捧金人。綠綺且依流水調，蓬蓬釂鼓催巡。玉堂詞客是佳賓。茂林修竹地，大勝永和春。
臨江仙
作者：葛勝仲
朝代：宋

檻外奇葩江外種，嬌春未減酲紅。畫樓晴日斂雲峰。佛香來海岸，蜀錦薦燈籠。今夜那憂殺風景，酒花來鬥妖濃。江梅冷淡避春風。明朝來縱賞，應醉綺羅叢。
臨江仙
作者：葛勝仲
朝代：宋

自古吳興稱冷僻，菰城水浸粼粼。回星難望使車塵。如何三日飲，並有五行人。文似枚皋加敏速，記書易若張巡。幕中無用郄嘉賓。他年浮棗會，莫忘兩溪春。
臨江仙
作者：葛勝仲
朝代：宋

郊外黃垓端可厭，歸來移病香閨。象床珍簟共委蛇。耆婆尋草盡，天女散花遲。小雨作寒秋意晚。簷聲與夢相宜。冷侵羅幌酒煙微。試評書五朵，何似畫雙眉。
臨江仙
作者：葛勝仲
朝代：宋

雪壁歌詞題尚溼，春風又見輕紅。一枝斜插映頭峰。不辭連夜賞，銀燭透紗籠。白髮欺人今老矣，尊前羞見繁穠。清香尤嫪虎溪風。海棠須避席，佳種謾蠶叢。
至南陽却寄吳興諸僚
作者：葛勝仲
朝代：宋

震州推不去，游食歲月久。
尺一從天來，換作秦頭守。
迎新無竹馬，記舊已芻狗。
迂愚敢護前，警發賴鞭後。
獨坐百花堂，還憶百花酒。
致政朝奉親家丁公挽歌詞二首·其一
作者：葛勝仲
朝代：宋

節概松千丈，聲華桂一枝。
牽絲始遊宦，解組遽安時。
人美抛官早，身嫌了事遲。
反真聊示病，曾不謁巫毉。
致政朝奉親家丁公挽歌詞二首·其二
作者：葛勝仲
朝代：宋

貫籍明光殿，頤神通德門。
慶源來化鶴，高隱謝驚猿。
冕紱承前範，箕裘付後昆。
論婚情義重，祖載獨傷魂。
與工部兄邇歲離多會少又樂少苦多述懷
作者：葛勝仲
朝代：宋

並寓僧藍得幾時，薄遊苕霅遽暌離。
一麾爲郡乖同濟，百謫還鄉獨後期。
第隔東西希聚首，憂連宗戚罕伸眉。
何時解組俱林下，松菊園寬日共窺。
與襄陽太守張亞仲泛漢江
作者：葛勝仲
朝代：宋

春波漲醱醅，綠淨疑染黛。
神女昔江臯，翫珠仍解珮。
沙光射目明，浪影摇風碎。
樂哉今日遊，放溜舞滂湃。
華觴挹空闊，疊鼓助擊汰。
仰視白銅堤，岑樓飛綵繪。
遊女凭危欄，紛若五家隊。
真想謝窘拘，意有千里快。
遠岸指煙藍，飛流羅水磑。
尚想競渡時，千船唱何在。
茶山解嘲
作者：葛勝仲
朝代：宋

衆萬之生，於世暫寓。
一僨一興，孰知其故。
退黜奚戚，進升奚慕。
豈以通塞，顧改常度。
有如我翁，昔嘗掀翥。
戴纚垂纓，去天尺五。
今屏山城，亦皆時數。
左右佩劍，疇可笑侮。
翁具退省，前言大悞。
用與不用，智力何預。
幸同此邦，邂逅承晤。
結爲金蘭，安此貧素。
莫子憲中奉挽歌詞三首·其一
作者：葛勝仲
朝代：宋

嗜學唯何甚，飛聲實久如。
郎星頻省户，卿月轉周廬。
桂奠房祠酒，芸殘冊府書。
音容千古外，墳檟閟南徐。
莫子憲中奉挽歌詞三首·其三
作者：葛勝仲
朝代：宋

令子承家學，諸儒擁後塵。
無雙問江夏，第一擢平津。
宣諭傳黄甲，褒稱對紫宸。
公師有追賁，行慶密章新。
莫子憲中奉挽歌詞三首·其二
作者：葛勝仲
朝代：宋

材資合黄閣，器業偃朱轓。
教府依模範，樞庭驗討論。
成梁繄杜預，障水幸王尊。
二紀朋僚舊，追懷慟寝門。
菁山梅花盛開予獨未之知十一月二十二日周元舉察院餉數枝以詩三首爲謝·其一
作者：葛勝仲
朝代：宋

香雪常開小雪天，孤芳今占六花前。
欲從玉女互爭秀，不分青腰誇擅權。
見事自知秦相緩，著鞭甘被祖生先。
左轓不要宜春郡，應戀南枝映水鮮。
菁山梅花盛開予獨未之知十一月二十二日周元舉察院餉數枝以詩三首爲謝·其三
作者：葛勝仲
朝代：宋

山頭雲物凍吳天，幾樹寒英喚我前。
老不禁愁聊索笑，病方止酒暫從權。
松篁傲雪堪爲伴，桃李酣春未敢先。
習隱菁山真不惡，吟鞍十里看芳鮮。
菁山梅花盛開予獨未之知十一月二十二日周元舉察院餉數枝以詩三首爲謝·其二
作者：葛勝仲
朝代：宋

冬早寒輕測測天，疏枝明秀忽来前。
土酥結色神仙種，冰麝分香造化權。
三白共驚千樹發，一年都占百花先。
巡簷索與冰姿笑，凖擬攜壺更撃鮮。
葉佐卿見和復次韻答之
作者：葛勝仲
朝代：宋

扇上閒題隴首雲，揚風攜過海寜闉。
于飛鷺識觀光早，前列龜看入貢新。
會見文辭驚乙覧，莫嫌衣袂點京塵。
昇平樓下臚傳日，共指中朝第一人。
蒙左轄復次韻見寄復賦一首
作者：葛勝仲
朝代：宋

四海吳興公，嗜學屏塵霿。
妙齡儀天朝，獻納言必中。
軒軒雲鵬升，洋洋壑魚縱。
內庭大手筆，傅班真伯仲。
武庫富所藏，砥柱矻不動。
骯髒妨居中，大觀俄歸鳯。
歸来一丘壑，彈冠謝王貢。
嶪峨懸霤山，窈窕琦玕洞。
奇礓不待輦，桐竹已前種。
神畀賈長頭，天扶孔獨誦。
衡霍縮地来，林深聽幽哢。
軒池攬風月，杖屨屏營從。
山貲自足了，不待燒鉛汞。
斯文未應喪，審象俄入夢。
巖廊翊元化，告猷無日空。
上游倚韜鈐，出聽秣陵訟。
方將膾劉闢，行酒贏萬甕。
急流自勇退，惟深閟神用。
行藏亦何常，此道聖賢共。
終爲巖野霖，且並苕溪葑。
蒙文中縣丞以詩送苦笋走筆六首爲謝·其一
作者：葛勝仲
朝代：宋

豹皮羊角食無冤，煩助先生苜蓿槃。
便敕佐饔淹苦酒，春餘調筆要多酸。
蒙文中縣丞以詩送苦笋走筆六首爲謝·其三
作者：葛勝仲
朝代：宋

爨無煙火歎厨貧，嘉蔌蒙頒勝八珍。
苦口片時終雋永，端如藥石盡規人。
蒙文中縣丞以詩送苦笋走筆六首爲謝·其二
作者：葛勝仲
朝代：宋

張衡愁坐政煩冤，下筯南烹炤午槃。
老作禪癡多不肉，每觀觳觫鼻辛酸。
蒙文中縣丞以詩送苦笋走筆六首爲謝·其五
作者：葛勝仲
朝代：宋

公圃荒凉此物無，畦丁遣餉十餘枝。
他年京下憎羊酪，莫忘溪亭點酒時。
蒙文中縣丞以詩送苦笋走筆六首爲謝·其六
作者：葛勝仲
朝代：宋

碧潤那憂盛夏無，駢頭聊取供齋枝。
辟疆園暗新蒼玉，未害青柯貫四時。
蒙文中縣丞以詩送苦笋走筆六首爲謝·其四
作者：葛勝仲
朝代：宋

茂林髠取未應貧，政恐書材窘伯珍。
更請作橋通夜盜，可憐辛苦涉溝人。
蒙維心示謝必先尚書餉筆佳什時維心方刊正三國史輙依韻攀和
作者：葛勝仲
朝代：宋

谷口之孫材刃銛，如針處囊立見尖。
平生苦心在墳索，入月猶未高騎蟾。
若嫌壽史六十五，論次未必三長兼。
與時諱惡難僂指，爲米溢美堪掀髯。
浪言張華爲輟筆，至今詆者口不箝。
因持衆製事編削，管城雖老聊復拈。
明明褒譏淆涇渭，欲向素王師謹嚴。
已刪卧龍無将略，過實仍刊諸葛瞻。
東陽尚書助述作，束穎分餉出寶奩。
自言宸廷夙霑賜，今以歸奉餘不潛。
鷄距鹿毛青鏤管，品制一一形標籤。
昔冠神羊書白簡，痛擊姦佞如針砭。
并與書法奉君子，大書特書不可淹。
懸知南董奮直筆，首於三馬誅姦憸。
蒙若拙寵次陳敏彦韻三和·其一
作者：葛勝仲
朝代：宋

彤墀日覲赤霜袍，何苦懷歸問大刀。
吳坂未逢驚騕褭，豐城行見拭豪曹。
廟堂仄席方求助，筦庫飛芻莫諱勞。
即向詞垣摛外翰，當年仙桂幾枝高。
蒙若拙寵次陳敏彦韻三和·其三
作者：葛勝仲
朝代：宋

韶顔祕殿賜恩袍，白首山城始夢刀。
竹塢有詩緣二妙，棠陰無訟賴諸曹。
消閒不廢持螯飲，結課曾微汗馬勞。
更擬松江理煙艇，如歸亭上踵三高。
蒙若拙寵次陳敏彦韻三和·其二
作者：葛勝仲
朝代：宋

寺居岑寂近方袍，貧舍分瓜毎借刀。
隸事舊聞輕叔寶，讀書今却笑敖曹。
珍姿渾厚韜和璞，利刃堅剛敵孟勞。
桂樹獨生千仞表，太丘家世顯名高。
蒙若拙見和復次韻
作者：葛勝仲
朝代：宋

逸氣軒軒蓋搢紳，後來之秀子其人。
文如范曄無空設，學似揚雄已大醇。
記問五花能奪簟，風標一角共傳巾。
怪來吐句皆清警，胸次應無庾亮塵。
蒙莫伯鎔餉酒携即菁村元舉山荘賞菊坐客皆稱歎以詩二首謝·其一
作者：葛勝仲
朝代：宋

野飲政自樂，何庸拘束交。
窮居闕醇旨，逼此歲欲凋。
冷仙歘照坐，開嘗驚韻高。
秋空映黄菊，氣澄掃微霄。
携之壽佳客，豈諱十里勞。
供釀者誰子，頗疑人姓焦。
三杯反淳朴，一醆破鬰陶。
酒材兼譜至，我醉吟今朝。
蒙莫伯鎔餉酒携即菁村元舉山荘賞菊坐客皆稱歎以詩二首謝·其二
作者：葛勝仲
朝代：宋

迷塗不自覺，坐見六秩交。
霜髪凛無幾，况此日夜凋。
所寄在酒盞，傾銀不辭高。
澆我磊塊胸，那復氣干霄。
手開赤泥封，不辦呼孟勞。
乍紓愁膓回，亦沃渴肺焦。
君甚似江州，愧我非姓陶。
爲僚且親串，酌我非一朝。
虞美人
作者：葛勝仲
朝代：宋

一輪丹桂窅窊樹。光景疑非暮。天公著意在茲時。掃盡微雲點綴、展清池。樽前金奏無晨露。只有君房語。驪駒客莫賦歸詩。東道留連應賦、不庸歸。
虞美人
作者：葛勝仲
朝代：宋

三年曾不窺園樹。辛苦螢窗暮。怪來文譽滿清時。柿葉書殘猶自、日臨池。春秋新學卑繁露。黃卷聊堪語。家人不用寄龜詩。行看昇平樓外、化龍歸。
虞美人
作者：葛勝仲
朝代：宋

嚴陵灘畔香醪好。遮莫東方曉。春風盎盎如寒肌。人道霜濃臘月、我還疑。紅爐火熱香圍坐。梅蕊迎春破。一聲清唱解人頤。人道牢愁千斛、我誰知。
虞美人
作者：葛勝仲
朝代：宋

靈山法會何曾散。此地神光滿。丁公潭下百雷霆。疑是銀河挽下、一齊傾。高橋飛觀連雲起。檻外驚湍水。大磯才過小磯來。應有天孫靈馭、月中回。
蝶戀花
作者：葛勝仲
朝代：宋

二月春遊須爛漫。秉燭看花，只為晨曦短。高舉蠟薪通夕看。紅光萬丈騰天半。寄語平時遊冶伴。不負分陰，勝事輸今段。燈火休催歸小院。殷勤更照桃花面。
蝶戀花
作者：葛勝仲
朝代：宋

共樂堂深簾不卷。惻惻寒輕，二月春猶淺。續壽競來歌舞院。龍涎香襯鮫綃段。畫棟朝飛雙語燕。端似知人，著意窺金盞。柳外花前同祝願。朱顏長在年齡遠。
蝶戀花
作者：葛勝仲
朝代：宋

只恐深夜花睡去。火照紅妝，滿意留賓住。鳳燭千枝花四顧。消愁更待尋何處。漢苑紅光非浪語。棲靜亭前，都是珊瑚樹。便請催尊鳴釂鼓。明朝風惡飄紅雨。
蝶戀花
作者：葛勝仲
朝代：宋

安石榴花濃綠映。解慍風輕，乍改朱明令。袞繡元臣門戶盛。童孫此日懸弧慶。夜宴華堂添酒興。□□除書，遠帶天香剩。欲浥苕波供續命。不須龍護江心鏡。
蝶戀花
作者：葛勝仲
朝代：宋

已過春分春欲去。千炬花間，作意留春住。一曲清歌無誤顧。繞樑餘韻歸何處。盡日勸春春不語。紅氣蒸霞，且看桃千樹。才子霏談更五鼓。剩看走筆揮風雨。
蝶戀花
作者：葛勝仲
朝代：宋

百紫千紅今爛熳。舉燭輝花，莫厭燒令短。酒裡逢花須細看。人生誰似英雄半。安得紅顏為老伴。妙舞花前，楊柳誇身段。已倒玉山回竹院。清香不斷風吹面。
蝶戀花
作者：葛勝仲
朝代：宋

雨後春光濃似醉。著柳催花，節物侵龍忌。繡褓香閣當日佩。紫蘭宮墮人間世。歌管停雲香吐穗。碧酒紅裳，共祝魚軒貴。天上阿環金籙秘。龜齡鶴壽三千歲。
蝶戀花
作者：葛勝仲
朝代：宋

風過漣漪紋縠細。十指香檀，驚破交禽睡。野蔌溪毛真易致。風流未減蘭亭會。擊汰千艘供洛禊。映水垂楊，萬縷拖濃翠。小海一聲波上戲。殷勤留客千金意。
行香子
作者：葛勝仲
朝代：宋

風物颼颼。木落滄洲。漸老人、不奈悲秋。羈懷都在，鬢上眉頭。似休文瘦，文通恨，子山愁。庭梧影薄，籬菊香浮。強招尋、聊命朋儔。窮通皆夢，今古如流。且淵明徑，子猷舫，仲宣樓。
衛卿弟和詩佳甚復和一首
作者：葛勝仲
朝代：宋

俗人雪句如翻水，陳言堪弔剡藤紙。
子詩清如扇上讚，使我三歎不能已。
妍姿與雪爭輕明，白戰不道飛瑶瓊。
西神山畔芙蓉水，好招煙艇浮澄瀛。
千巖不必山陰道，何處輕飄看不好。
百觚判斷速呼客，莫待睍消還畀昊。
天儲此景娯閒人，貯瓶潑茗甘流津。
茅簷從此便歸隱，不待人呼祁孔賓。
衛卿弟賦詩見貽和答一首時有從軍之興
作者：葛勝仲
朝代：宋

我如老屋人多閲，骯髒如君真可悦。
長塗未騁駒伏轅，窘步無堪鮒依轍。
諸賢衮衮位華顯，獨子棲棲困巖穴。
何妨虎子聊一探，况是龍泉未虞缺。
前時羮稀客告去，爾日瓶空糧又絕。
不緣閔已賦牢愁，獨爲傷時拭清血。
燕頷食肉骨素奇，龍額封侯計非拙。
勉旃矍鑠出據鞍，收卷毛錐從此决。
補之見和復次韻二首·其一
作者：葛勝仲
朝代：宋

仙曹無事身得閒，午睡絕惡呼當關。
榻施籧篨獨展轉，夢覺不離周孔間。
官出硯州初乏硯，過眼羅紋如過電。
半生用一即墨侯，頗欲易之貧不辦。
舊聞夢硯湘君祠，乃今神異真類之。
秣陵真儒豈虚授，文字之祥昌不衰。
擘牋亹亹稱名筆，正始微言欲儔匹。
終當辭藻瑞朝廷，更請焚膏勤繼日。
補之見和復次韻二首·其二
作者：葛勝仲
朝代：宋

逸驥未遇虚王閑，鹽車垂耳猶間關。
夢中一眄逢伯樂，遺以舊物戃恍間。
斧柯山神護珍硯，採琢往往興雷電。
欲求潛璞滿書簏，顧豈咄嗟便能辦。
禱求苦用中牢祠，何如假卧輙得之。
池塘句好有神助，文字格力何因衰。
莫嗟筮仕困刀筆，聘材行即肩羣匹。
速将妙語醉衰翁，鸂鶒飛灘知不日。
襄陽大悲院作
作者：葛勝仲
朝代：宋

善財叩補陀，大千一弹指。
我行無神足，重趼二百里。
中年逢百罹，所欠但一死。
稽首聞薰王，覬以俗障洗。
魚山彊讚述，文污梵書庋。
自憐迷本聞，云何見大士。
覺與所覺空，根脱不用耳。
圓融聲度垣，變現月映水。
臂目恒河沙，如幻本一理。
以是見觀音，文殊亦如是。
西江月
作者：葛勝仲
朝代：宋

山外半規殘日，雲邊一縷餘霞。滿城飛雪散苕花。萬頃溪連罨畫。柳惲風流舊國，鶴齡瀟灑人家。肯嗟流落在天涯。雲水從今起價。
西江月
作者：葛勝仲
朝代：宋

山鎮紅桃阡陌，煙迷綠水人家。塵容誤到只驚嗟。骨冷玉堂今夜。莫對佳人錦瑟，休辭洞府流霞。峰迴路轉亂雲遮。歸去空傳圖畫。
西江月
作者：葛勝仲
朝代：宋

晚路交遊綠酒，平生志趣青霞。霜風時節近黃花。泛宅舟將鷁畫。不分兩溪明月，夜深只屬漁家。今朝清賞寄情涯。肯向縈塗索價。
西江月
作者：葛勝仲
朝代：宋

清樾已生晝寂，孤花尚表春餘。象床筠簟燕堂虛。初過晚涼微雨。圭璧新來北苑，鱸魚未減東吳。捧觴紅袖透香膚。不浥翔龍煙縷。
西江月
作者：葛勝仲
朝代：宋

瑞獸香雲輕嫋，華堂繡幕低垂。人生七十尚為稀。況是釣璜新歲。登俎青梅的皪，明闌紅藥芳菲。天教眉壽過期頤。常對風光沈醉。
西江月
作者：葛勝仲
朝代：宋

羈宦新來作惡，窮途誰肯相從。追攀十日水雲中。情誼知君獨重。寂寂迴廊小院，冥冥細雨尖風。鳳山香雪定應空。昨夜疏枝入夢。
西江月
作者：葛勝仲
朝代：宋

萬卷舊推鴻博，一官且慰蹉跎。昇平樓下賜危科。曾對顒昂黼坐。燕頷從來骨貴，鸞棲尚屈才多。今宵且共入無何。定遠功名么麼。
西江月
作者：葛勝仲
朝代：宋

豔曲醉歌金縷，朱門高聳銅環。中天樓觀共躋攀。飛絮落花春晚。低映綠陰朱戶，斜拖素練滄灣。銀鉤華榜五雲間。奕奕蛟龍字綰。
西江月
作者：葛勝仲
朝代：宋

靺鞨斜紅帶柳，琉璃漲綠平橋。人在花月見新妖。不數江南蘇小。恨寄飛花蔌蔌，情隨流水迢迢。鯉魚風送木蘭橈。回棹荒雞報曉。
觀山謁蒋叔明趙鄰叔二墳
作者：葛勝仲
朝代：宋

寒食觀山道，佳城隔壠分。
趙公今不武，蒋老去修文。
歌薤猶前日，栽松已插雲。
生平各投分，絮酒薦蒿焄。
記夢詩·其一
作者：葛勝仲
朝代：宋

頤堂晝卧清且閒，了無塵霿來相關。
俄然正夢半山老，練裙葛帔泉石間。
抵掌稱譚因餉硯，微凹浮墨光如電。
自言繙經視草時，落紙雲烟皆倚辦。
山頽梁壞空遺祠，覺讀其書寐見之。
勉令勲德復藹藹，佳兆若此真非衰。
少瑜昔夢青鏤筆，江淹重錦完成匹。
明當辭藝驟驚人，千里從今期一日。
記夢詩·其二
作者：葛勝仲
朝代：宋

元豐功成身退閒，鍾山小築掩松關。
莘莘學子求卒業，說經閙若闤門間。
木鐸兹文繄筆硯，紫綬垂腰眼巖電。
似聞一日置心猿，道德功名無不辦。
配食孔廟時烝祠，子生其後不識之。
文章津源已默付，名爵豈待顔髪衰。
向來李嶠夢雙筆，至今辭藻無倫匹。
納鑑唾口難細論，謂言不信有如日。
許處士挽詞二首·其一
作者：葛勝仲
朝代：宋

場籍聲華茂，家庭志意修。
光陰歸翰墨，器業謾林丘。
學府空雞蹠，賢書誤鶴頭。
門基多克荷，衮衮出公侯。
許處士挽詞二首·其二
作者：葛勝仲
朝代：宋

濉陽忠烈後，泊水老成人。
庠校推模表，州閭訓睦婣。
决疑辭郭璞，營急似陳遵。
碑字深無愧，鑾坡得從臣。
詠槐
作者：葛勝仲
朝代：宋

蔽日干霄過百圍，龍蛇夭矯半天垂。
蟠根不老應千載，合抱横分見九枝。
學市濃陰能幾許，公庭轉影不多時。
那知山谷無斤斧，坐與冥靈結後期。
試墨
作者：葛勝仲
朝代：宋

爲適閒中趣，晴窗試墨卿。
磨研輕有暈，條暢細無聲。
紫玉浮雲净，寒煙點漆明。
鳥鳴春晝寂，一笑萬緣輕。
試建溪新茶次元述韻
作者：葛勝仲
朝代：宋

舶舟初出建溪春，紅牋品題苞蒻葉。
低昂輕重如美人，等衰銖較知難躐。
格高玉雪瑩衷膓，品下膏油浮面頰。
太丘胸中有涇渭，包裹携來充博帖。
稍發下駟已驚眼，香味高奇光煒曄。
不肯花前殺風景，憑花爲謝穿花蝶。
更看正紫小方珪，價比連城真稱愜。
病渴羌人洗煩滯，好睡兼旬便愁攝。
異時風流貴公子，喜悦藏珍令口囁。
莫辭七椀攪枯腸，有酒沽君夜燒蠟。
詩一首
作者：葛勝仲
朝代：宋

快雨霽亭千，晴曦作春妍。
鄰曲饒勝士，共開浮棗筵。
中流愜嘯詠，隱浪金壺偏。
紅芰初出水，捧劍疑來前。
緬懷蘭亭會，七百八十年。
可憐右軍癡，生死情纏綿。
由來彭殤齊，顧或謂不然。
吾黨殆天放，卜夜就管弦。
尺六細腰舞，女袖輕回旋。
且畢今日懽，不問來者傳。
誦金剛經滿二藏偶作
作者：葛勝仲
朝代：宋

我誦大智度，非疾無日空。
銅爐海岸香，亦復充凈供。
積數向洛义，而實未嘗誦。
凡諸有爲法，實如幻泡夢。
一字本不立，况有千百頌。
不受一切法，乃簉預流衆。
於法有所得，十八成不共。
妙理端會心，筌蹄那復用。
諸人各見和復和一首
作者：葛勝仲
朝代：宋

我祖還笏歸樂天，不羡戴冕兼乘軒。
掃門笑傲寄元趣，一龕相對惟金仙。
辭藻翩翩能析理，字字清奇中商徴。
響泉韻磬初不施，見色聞聲自真意。
從來家學傳青箱，禄侈萬石今方将。
此篇不愁暫飛去，天相斯文終不亡。
孫曾秀傑今層出，餘慶仰承君子澤。
莫言臨絕似獲麟，請看筆頭扛鼎力。
諸人見和復次韻
作者：葛勝仲
朝代：宋

淵明事獨往，謀酒不謀國。
引壺自酌罷，高卧幽窗北。
孤松供盤桓，五柳伴幽寂。
時赴中道邀，未覺體小劇。
八旬棄縣令，忻若重負釋。
安石登冶城，清談工剖擊。
竹林事遊燕，百金費羣客。
絲竹聊寫情，副此桮鐺癖。
歲晚白雞夢，頽齡天不惜。
二士俱好飲，世運屬艱棘。
身今掃閒軒，紅蕖蔭魴鯽。
遠挹環峰秀，下臨湍水激。
得酒且盡歡，何人壽金石。
不如更添燭，夜漏淹晷刻。
醺酣便逃禅，酩酊非閼適。
從教醉謬誤，黎明不能憶。
諸生絕糧偶作二首示勉夫·其一
作者：葛勝仲
朝代：宋

庖厨落寞不堪聞，弹鋏無魚甑有塵。
誰識簞瓢顔氏樂，可憐鮭菜庾郎貧。
固窮始合稱君子，臨難聊須語細人。
曳褷長歌商頌在，未應懟憾去來頻。
諸生絕糧偶作二首示勉夫·其二
作者：葛勝仲
朝代：宋

饑腸愁坐耳無聞，放飯先疑甑拾塵。
聞說食功非食志，政宜憂道不憂貧。
佐饔但有思嘗者，執爨初無欲凊人。
好向計臺勤自列，文移見卻已頻頻。
諸生詣府見留再任偶作示勉夫二首·其一
作者：葛勝仲
朝代：宋

魯堂詩禮號多儒，文席非才誤詔除。
賢路久妨顔已厚，儒宫相借計誠疏。
化鵾未敢圖飛翼，搏虎誰能復下車。
詣府自言無以稱，空銜諸彦意勤渠。
諸生詣府見留再任偶作示勉夫二首·其二
作者：葛勝仲
朝代：宋

安閒喜得伴林居，分教無功恨有餘。
閔貢政爲投劾計，何蕃空上乞留書。
論文毎愧瑕疵汝，廷譽何煩俎豆予。
誰識白雲千里念，終更計日望吾廬。
謝人惠筍
作者：葛勝仲
朝代：宋

籜龍初萌豹文點，味闕盤飱心正慊。
二公好事爲髠鋤，一日分甘香掩冉。
小靳全勝沈道虔，縱取何殊范元琰。
趣令庖宰事燒煮，未怕旁人呵聚斂。
白醪赤米最相稱，紫蓼綠葵當少貶。
驗長須知韓老嗜，稱冤却笑盧仝儉。
遥憐萌出盛家林，豈不懷歸畏官檢。
願君繼餉走輿隸，莫遣煙篁拂崖广。
謝太守惠茶
作者：葛勝仲
朝代：宋

林亭凍卉未芳華，已享先春正焙芽。
活火急呼湯餅客，緘囊來自使君家。
破看鮮馥欺瑶草，煮驗漂浮漾棗花。
不預頭綱評四品，恍驚流落滯天涯。
謝洛師蔡尹餉酒
作者：葛勝仲
朝代：宋

叩門赤縣尹，來餉青州酒。
底貢上天閽，餘瀝到衰朽。
開嘗正及卯，醇旨異失酉。
公不數瑶泉，家還卑玉友。
我時苦無悰，愁緒不論斗。
紛紛方寸亂，飛絮起風柳。
呼兒共一尊，盎盎純氣守。
豈惟詩膽大，更覺魔軍走。
寄謝魏陽元，頻望掃愁帚。
謝興之餉魚肉二醤二首·其一
作者：葛勝仲
朝代：宋

貧厨不舉火，素拙沒與乾。
拾煤未爲饑，猶有食一簞。
拜嘉欣二醤，顧尚闕晨餐。
快啗亂蒸肫，那學武子奢。
瓶中乏儲米，請粟望子華。
佳醢得新味，羞豆應當加。
謝興之餉魚肉二醤二首·其二
作者：葛勝仲
朝代：宋

盎盎鵝兒酒，風巵起微浪。
何以侑芳樽，蓴羮調得醤。
彘肩與魚乙，佳惠過臺餉。
黄雀釀披綿，江鱘斫玉板。
對之無留觴，固已號佳饌。
持此配藜羮，更增貧士赧。
謝通判惠茶用前韻
作者：葛勝仲
朝代：宋

色味新香各十分，可無桑苧與書勲。
打門贈我令呼客，好事知君最出羣。
飲罷清風引仙闕，睡餘妖夢破朝雲。
貧無列屋纖纖手，捧盌齊眉但布裙。
讀史二首·其一
作者：葛勝仲
朝代：宋

祖尚浮虚事漆園，生平圜府不曾言。
神峰峻若瑤林茂，手色全如玉柄温。
翊輔但求三兔窟，風流空擅一龍門。
季年喪國排牆禍，綺靡諛言可得存。
讀史二首·其二
作者：葛勝仲
朝代：宋

曾侍東皇採紫芝，朅來西土宴瑶池。
藻翁梁上休繁役，灰劫池中認遠期。
數木故應煩鬼子，竊桃那免號偷兒。
蒿廬不愛深山卧，避世金門世孰知。
讀史八首·沈約
作者：葛勝仲
朝代：宋

革運稱梁出秘謀，壽光不許范雲留。
赤章夜奏稱非已，合向人間謚隱侯。
讀史八首·法真
作者：葛勝仲
朝代：宋

奬鑒人倫重法真，親庭曾遺助求人。
牖間占察曾何補，只得庸庸番土臣。
讀史八首·王嘉
作者：葛勝仲
朝代：宋

王嘉冤死有由緣，峻節忠言照史篇。
最是一條堪恨處，臨刑猶道孔光賢。
讀史八首·王戎
作者：葛勝仲
朝代：宋

兒時黠慧豈尋常，苦李徒教結道傍。
何事季年癡更甚，爲財鑽核長膏肓。
讀史八首·王維
作者：葛勝仲
朝代：宋

子昂文律唱唐家，摩詰詩聲未易加。
場屋有誰深薦達，坐令入彀賴琵琶。
讀史八首·鄧伯道
作者：葛勝仲
朝代：宋

賊掠家儲歲阻饑，將兒繫樹後無兒。
林回輕棄千金璧，始信皇天是有知。
讀史八首·陳蕃
作者：葛勝仲
朝代：宋

閹尹流凶遍海隅，飛章露奏計誠疏。
黄門詔獄空忠鬼，天下何因遂掃除。
讀史八首·馬融
作者：葛勝仲
朝代：宋

爲梁草奏枉忠臣，李固夤緣遂殺身。
南郡何須施絳悵，應無面目見時人。
賀十八叔父及嬸氏受恩封
作者：葛勝仲
朝代：宋

聖渥便蕃奨義方，靈椿雙壽慶華堂。
品開京秩紆藍綬，告錫脂田閟錦囊。
家世百年逢盛事，庭闈一日拜恩光。
列封更及諸郎貴，禄釡交迎福熾昌。
贈僧知先
作者：葛勝仲
朝代：宋

諸方行盡夙心諧，澄碧歸来寄雅懷。
曾識禪那兩居士，昭文齋主與高齋。
贈史德謙
作者：葛勝仲
朝代：宋

不入城闉已十年，足音何幸聽跫然。
杯觴共樂三更後，書史相從一世前。
鳥倦尚飛慚我老，鴻冥何慕覺公賢。
錙銖得失何須算，聞健惟當數撃鮮。
贈星洲僧了然
作者：葛勝仲
朝代：宋

禅林古有一宿覺，講席嘗聞一遍照。
凡馬十駕及駿骨，況子秀穎顔齒少。
星洲巖壑鎖煙雲，千柱浮空覺王廟。
似聞焠掌作書淫，乍或横肱究心要。
明窗淨几學參玄，二塗一得可前料。
香浮牛首禮圓光，唄似魚山勝長嘯。
聞熏大士豈忘言，機鋒嘿贊潮音妙。
贈深老
作者：葛勝仲
朝代：宋

折床學子厭如雲，卷席歸棲震澤濱。
識了大千俱是幻，理窮餘二即非真。
已辭白社拘方侣，更笑紅樓應制人。
弟子安心安已竟，不知若个是迷津。
贈福勝院老僧有宣
作者：葛勝仲
朝代：宋

諸方行盡已忘筌，宴坐歸来水石邊。
五葉承来真的嗣，七朝閲過到耆年。
鸞音衮衮閒猶振，鶴骨昂昂高更堅。
我特叩門来問道，投針相值恐前緣。
贈覺僧首·其一
作者：葛勝仲
朝代：宋

道貌堂堂老不臞，照齋佚閣送居諸。
斷常不著安禅後，尋伺皆空入定餘。
護戒獨持螺畫行，繙經時作鹿輪書。
山城爲令真非惡，更喜遊從得浩初。
贈覺僧首·其二
作者：葛勝仲
朝代：宋

上堂慵算海邊沙，分衛寜甘向七家。
篆筆頗疑傳棗木，方袍不羡賜蘭芽。
名高白社推尊宿，才比紅樓更麗華。
連枉清篇洗塵滓，緘藏留與里人誇。
贈講華嚴惠照大師
作者：葛勝仲
朝代：宋

松陵講舌看瀾翻，滯論冰消瞬息間。
覺性已明華藏海，退身聊遁莫釐山。
識真久認魚筌假，處靜因求麈尾閒。
我是殊庭仙隱吏，二年雲水共躋攀。
贈鮑欽止二首·其一
作者：葛勝仲
朝代：宋

錦窠朱紱亦何榮，辭劇求閒責自輕。
聊喜青葱供俯仰，未應紅腐較奇贏。
久知飛鳥有真意，誰信鳴雞非惡聲。
只恐朝端闕司隸，又將斂手避威名。
贈鮑欽止二首·其二
作者：葛勝仲
朝代：宋

紅塵衮衮厭朝班，官寺深藏洛尾灣。
識擢早驚郎位峻，招尋今見水仙閒。
高標自置羲皇上，俗眼從教季孟間。
倉氏一官寜久困，禁途供奉政才難。
赭山承慶報慈禅院劉希範資政墳寺張參預爲神道碑
作者：葛勝仲
朝代：宋

故人具鷄黍，相携登赭山。
松桂蔚回舍，上已煙霄干。
陰風起天籟，誤聽號驚湍。
新寺粲碧瓦，突兀數十間。
君恩錫香火，以報顧復艱。
亭亭無愧碑，銀鈎墨初乾。
蓼莪避顧孝，汝墳起周盤。
罔極疇不念，致此良獨難。
彭城廊廟姿，報國劍鋒寒。
末途禦魑魅，鳶墮隔生還。
榮枯信反衍，誰能保常安。
徘徊積慶堂，老鼻一辛酸。
走筆再和鳯凰山十韻酬良器解元兼呈文中宣德·其一
作者：葛勝仲
朝代：宋

洞府桃花出汎泉，只容劉阮見飛仙。
叢條疊穎嫌逋客，好去人間莫浪傳。
走筆再和鳯凰山十韻酬良器解元兼呈文中宣德·其一〇
作者：葛勝仲
朝代：宋

結友忘懷契道真，水雲情話似親親。
愛君葉落雲飛句，知是才高壓衆人。
走筆再和鳯凰山十韻酬良器解元兼呈文中宣德·其七
作者：葛勝仲
朝代：宋

灘聲留客不容歸，更盡西山一寸暉。
要看冰輪升紫磨，遶枝寒鵲自驚飛。
走筆再和鳯凰山十韻酬良器解元兼呈文中宣德·其三
作者：葛勝仲
朝代：宋

隱吏皆非謾誨潛，夜燈花落廣文簷。
招尋月月攜連璧，不用船中覓孝廉。
走筆再和鳯凰山十韻酬良器解元兼呈文中宣德·其九
作者：葛勝仲
朝代：宋

聞有山房隱茂林，高人不與世相尋。
屋虚但有荒基在，恐是宜僚遁陸沈。
走筆再和鳯凰山十韻酬良器解元兼呈文中宣德·其二
作者：葛勝仲
朝代：宋

不甘蒿藋蔽流溪，混沌何妨一畫眉。
若遣周回插楊柳，醴泉便是陸家池。
走筆再和鳯凰山十韻酬良器解元兼呈文中宣德·其五
作者：葛勝仲
朝代：宋

雲巘回環出遠青，千層萬疊莫知名。
白茅峰獨如黄憲，不見須臾鄙吝生。
走筆再和鳯凰山十韻酬良器解元兼呈文中宣德·其八
作者：葛勝仲
朝代：宋

秋殘景物更蕭疏，愁寄憂埋盡破除。
埃壒是中無少分，晝塵終恐誤君書。
走筆再和鳯凰山十韻酬良器解元兼呈文中宣德·其六
作者：葛勝仲
朝代：宋

催功下下與高高，束火人歸閙小橋。
莫向九巖生妄見，須知采柏望中遙。
走筆再和鳯凰山十韻酬良器解元兼呈文中宣德·其四
作者：葛勝仲
朝代：宋

屈曲雲根屋旋移，下窺鴛瓦碧參差。
不須欲速求儳路，自地升天理合遲。
走筆追記十二月九日潭頭之遊
作者：葛勝仲
朝代：宋

三益得豈易，一遊營亦難。
地偏如避俗，春早自排寒。
霖潦逢初霽，年華念欲单。
搘笻卜遐眺，挈榼展清歡。
茶塢千家密，梅林十里寬。
幽尋窮窈窕，危陟遍巑岏。
有地堪肥遁，幽人卜考槃。
後前羅峻嶺，左右繞驚瀾。
西望雙藤老，南瞻巨石盤。
千章叢古木，九畹秀崇蘭。
手板看蒼翠，軍持上激湍。
醉鄉因蟻酎，水厄爲龍團。
晚景雲低樹，歸途雨壓冠。
明驚烽火逼，小艇起前灘。
跋子猷訪戴圖
作者：葛勝仲
朝代：宋

玉屑金波各眼塵，如何牽役不知勤。
往來擾擾天機亂，那似端居對此君。
跋李伯時畫李元通隨虎圖三首·其一
作者：葛勝仲
朝代：宋

華嚴寶軸掛於菟，笑問翻經有地無。
引下福山三十里，不應老馬獨知塗。
跋李伯時畫李元通隨虎圖三首·其三
作者：葛勝仲
朝代：宋

素幅工傳長者真，龍眠端恐是前身。
只留散带經行影，不貌供齋兩玉人。
跋李伯時畫李元通隨虎圖三首·其二
作者：葛勝仲
朝代：宋

清樾寒潭土作宫，楊枝柏葉五年中。
論成永作將來眼，第一功歸大小空。
跋胡德輝詩卷
作者：葛勝仲
朝代：宋

一官三語掾，驅車大河北。
飯澀羹亦稀，哦詩寫胸臆。
作者非難到，已自入閫域。
郵筒遠相餉，我豈今衡尺。
粗能擿隴雲，亦不誤雌霓。
千里得行記，了了所見歷。
士材有如此，磊落固易識。
寄語直指公，勿作寒蟬默。
跋陶淵明歸去來圖
作者：葛勝仲
朝代：宋

小邑絃歌始數旬，迷塗才覺便歸身。
欲從典午完高節，聊與無懷作外臣。
跋黄魯直畫
作者：葛勝仲
朝代：宋

江南黄𪁟飛滿野，徐熙畫此何爲者。
百年幅紙無所直，公毎玩之常在把。
辛卯次霧山大明院進士萬廷老介来謁
作者：葛勝仲
朝代：宋

石橋跨斯干，路轉得佛廟。
叩鐘集黑衣，迎我千指閙。
龍宫五十軸，金碧爛相照。
空翠霑我襟，冥濛認堂奥。
無乃張公超，五里方術妙。
鄰居一逢掖，作名屣爲倒。
莫言山未深，終當隱玄豹。
近蒙夏蒙夫教授用贈太守韻見貽輙復和答
作者：葛勝仲
朝代：宋

百家六藝日披吟，問學淵源已造深。
舊直蓬山無俗夢，今官槐市有清陰。
公餘綠綺乘閒撫，客退黄庭毎自臨。
官冷定知塵滿甑，誰人裹飯慰愁霖。
近蒙明堂使局賜酒元巳日與諸僚會飲城東王君儀先生辟穀獨不敢召以二尊爲壽
作者：葛勝仲
朝代：宋

上尊霑賜自明堂，蕝禮無功愧濫嘗。
玄晏先生聞嗜飲，青州從事敢慳藏。
芳醲聊薦杯鐺眼，涓滴難澆錦繡腸。
輕舉忽荒何所礙，南烹更欲強張良。
近闢禄隱軒建瓢飲亭季父以詩寄題和韻
作者：葛勝仲
朝代：宋

稚節爭名翰墨場，中年習隱水雲鄉。
遭時有幸常温飽，濟世無能分退藏。
山色不於覊客秘，日華端爲散人長。
身閒却笑東方朔，避世金門傲武皇。
追賢院食已度嶺歷宋胡諸庵轉山夜歸
作者：葛勝仲
朝代：宋

撃缶那能似漆園，銷魂来訪小桑門。
仰衝雲陣尋峰頂，細步泉流覓水源。
九里環觀山向背，兩輿歸趁月黄昏。
春風不識愁人意，柳暗花明自逐村。
送伸仲歸漆塘以語及君臣際經書滿腹中爲韻十首·其一
作者：葛勝仲
朝代：宋

僑居始定交，寄誠用縞紵。
命駕輕千里，次亦推嵇吕。
衰俗日益偷，此道棄如土。
如何五載間，七返慰羈旅。
崢嶸聽崇論，璀璨驚韻語。
江湖風浪高，愧子蛟龍苦。
送伸仲歸漆塘以語及君臣際經書滿腹中爲韻十首·其一〇
作者：葛勝仲
朝代：宋

頃年官黄岡，清俸緣手空。
飽暖到惸獨，吾寜守其窮。
朅來漆塘山，𥝧稏收横縱。
自言畏多累，不復愛畝鍾。
負郭鄙蘇子，沉舟似龐翁。
絕勝南陽人，辛苦耕隆中。
遺後但清德，有子人中龍。
送伸仲歸漆塘以語及君臣際經書滿腹中爲韻十首·其七
作者：葛勝仲
朝代：宋

亂後等蓬轉，風雨摧敝廬。
寄身菰城南，誅茅縛幽居。
家山在何許，清夢時一如。
南鳥毎懷越，北馬常嘶胡。
天狼今未落，中原猶羽書。
歸歟不即賦，此心耿朝晡。
一廛肯相容，卜室終桑榆。
送伸仲歸漆塘以語及君臣際經書滿腹中爲韻十首·其三
作者：葛勝仲
朝代：宋

聚書三萬卷，斷自典與墳。
籯金固已多，是家那得貧。
平生謝雜好，童習至白紛。
幽經與怪牒，一一儲心君。
坐令說今古，奮袖真如雲。
何當過藏室，手披至宵分。
時時咀熊膽，辛苦以佐勤。
送伸仲歸漆塘以語及君臣際經書滿腹中爲韻十首·其九
作者：葛勝仲
朝代：宋

皦皦常易污，容容毎多福。
爲嫌狙賦三，乃作龜藏六。
平生經綸手，都在十圍腹。
似聞紗籠人，盡力欲推轂。
柬之今已老，鶴頭來要速。
送伸仲歸漆塘以語及君臣際經書滿腹中爲韻十首·其二
作者：葛勝仲
朝代：宋

家貧困百須，禄廪不時給。
接淅不漬糠，孤斟但飲濕。
長者車轍至，園蔬親掇拾。
主禮不如意，八九更論十。
牛心餉會稽，猪肝售安邑。
兹事固么麽，力亦不能及。
送伸仲歸漆塘以語及君臣際經書滿腹中爲韻十首·其五
作者：葛勝仲
朝代：宋

潛山賦歸來，卜築聊自憇。
巖壑發天藏，桐竹如手蓺。
寒泉西神派，那復問水遞。
割甘餉兒女，伐木課童隸。
意行及趺坐，宴然契真際。
誠從古人求，三隱真可繼。
送伸仲歸漆塘以語及君臣際經書滿腹中爲韻十首·其八
作者：葛勝仲
朝代：宋

失勢水投石，得時山壓卵。
富貴親眷稠，貧賤交情斷。
叔世澆薄中，風誼如君罕。
生涯一舸風，何門不堪款。
龍坂不著脚，乃數訪幽散。
語離大匆匆，寸心常不滿。
送伸仲歸漆塘以語及君臣際經書滿腹中爲韻十首·其六
作者：葛勝仲
朝代：宋

中年燈火讀，閲遍汗簡青。
歲晚得奥境，領略在六經。
肯薰班馬馥，要續丘軻燈。
只今未康濟，斯人尚郊坰。
送伸仲歸漆塘以語及君臣際經書滿腹中爲韻十首·其四
作者：葛勝仲
朝代：宋

君家髯御史，百疏嬰龍鱗。
死喜作忠鬼，生甘爲旅人。
高節渠無繼，從子蓋其倫。
危言對便坐，骯髒不顧身。
重道輕禄仕，無寜常隱淪。
它年青史上，牽聯書直臣。
送友赴試鉅野送之西門時方有外舅之戚極目無聊歸不得卧作詩五首却寄以風雲入壯懷爲韻·其一
作者：葛勝仲
朝代：宋

三吳炊未熟，祗命挈挈東。
鉛刀一何補，糧食賦頖宫。
寥寥坐空廬，寂寞如揚雄。
引脰望南境，不及馬牛風。
何如廣文飯，終歲與子同。
年顔吾老矣，癡愚心尚童。
子雖齒髪少，操行一老翁。
豈獨友于厚，政賴博我功。
儒玄各精詣，衮衮傾談叢。
欲知不常處，乃在阿堵中。
送友赴試鉅野送之西門時方有外舅之戚極目無聊歸不得卧作詩五首却寄以風雲入壯懷爲韻·其三
作者：葛勝仲
朝代：宋

寒齋篁竹間，牆屋久不葺。
旁穿及上漏，雨過滿床濕。
忍饑哦詩書，亭午或未粒。
先生自不飽，濡沫豈能及。
出門有紛奢，囊空自羞澀。
世事不如意，八九更論十。
問君胡不歸，肄業乃其急。
自言苦心志，更覺聦明入。
誰能學仲卿，夜抱牛衣泣。
說經已鏗鏗，青紫真可拾。
送友赴試鉅野送之西門時方有外舅之戚極目無聊歸不得卧作詩五首却寄以風雲入壯懷爲韻·其二
作者：葛勝仲
朝代：宋

此子早樹立，抗志高浮雲。
委蛇處州巷，頗以雋秀聞。
挾書從我遊，追琢益自勤。
便便經與史，用志初不分。
疑篇了咄嗟，確論摧紛紜。
文辭近道要，見者筆爲焚。
差肩魯諸儒，藹藹揚清芬。
秋風濟陽戰，足掃千人軍。
只今呼賀酒，佇子歸策勲。
送友赴試鉅野送之西門時方有外舅之戚極目無聊歸不得卧作詩五首却寄以風雲入壯懷爲韻·其五
作者：葛勝仲
朝代：宋

江南一紙書，沉憂割中懷。
嗟予足憂患，生世苦不諧。
匆匆子行色，適與遠訃偕。
破涕彊出祖，尊酒不及排。
還歸坐講肄，寒篠搖空齋。
推門誤相從，忽驚形影乖。
誰云阻一舍，目斷真天涯。
念子早自力，清明播朋儕。
觸熱赴夷路，跨馬脚不鞋。
自言取鄉送，通顯資其階。
臨别何以贈，手板裁香楷。
送友赴試鉅野送之西門時方有外舅之戚極目無聊歸不得卧作詩五首却寄以風雲入壯懷爲韻·其四
作者：葛勝仲
朝代：宋

寥寥里選空，齪齪士風喪。
狂瀾欲東之，汎濫不可障。
詞場自衒鬻，相與計留放。
夸毗徒一名，傾排至千狀。
不知厲術業，徒欲擠輩行。
黄生獨往資，風義古人抗。
悠悠衰俗中，此士真可壯。
送同郡識上人遊圓覺問道慈受
作者：葛勝仲
朝代：宋

道人獨往韻，半生服行衣。
專門施氏易，編脱屢絕韋。
文詞粲藻火，片語不救饑。
棄家學心法，感歎悟昨非。
兩年飽三白，屏棄甘與肥。
南行訪道師，芒屩常輕飛。
側聞長者寺，塔廟俱巍巍。
堂堂第一代，龍天共瞻依。
騰装來見語，舍是将安歸。
勉旃叩玄旨，心花發清輝。
送姪元延之官
作者：葛勝仲
朝代：宋

浮游五嶺南，屐裙遍遷客。
寵以鼇冠詩，獨步文章伯。
十年未得調，浪有聲華白。
來寜未死叔，知費幾馬策。
相携泛清汝，壺酒映山碧。
肯嗣陳留風，一笑飲爲劇。
清途子初延，我老欲投劾。
出處政參辰，此歡寜易得。
送寧守罷任赴闕四首·其一
作者：葛勝仲
朝代：宋

材大多不容，論剛苦難受。
儒玄閱三朝，偉馮今白首。
胸中有藏室，設張動掣肘。
人言專城樂，聊結新安綬。
獨喜衆毀言，不及河東守。
三年四寶堂，紅梅傾白酒。
出處固有在，兒輩浪奔走。
豈復恨典籤，得州大如斗。
送寧守罷任赴闕四首·其三
作者：葛勝仲
朝代：宋

陽城拙催科，賈誼困遷謫。
騎曹呼馬曹，罰滿何止百。
一笑爲闊略，坐免投此幘。
鈴齋父黨尊，均禮不賜隔。
人疑典午公，豈嘗有此客。
連年三露章，慰薦飛絡繹。
自慚骨相屯，顧使議見格。
途窮窘論報，紙札謾搖擘。
送寧守罷任赴闕四首·其二
作者：葛勝仲
朝代：宋

老人聚扶杖，兒啼使君前。
習知使君清，一觴代一錢。
六城十萬户，焉依刺史天。
刑清艾作韠，俗朴蒲爲鞭。
赭衣入佗郡，關户得晏眠。
州鄉大作社，擊壤歌康年。
左轓忽照路，更借知無緣。
願公治者廣，此惠周幅員。
送寧守罷任赴闕四首·其四
作者：葛勝仲
朝代：宋

紫陽如佳人，晻靄送征舳。
含愁入長眉，盡斂故時綠。
語兒已在眼，歡迎走僮僕。
舊社問枌榆，新逕開松菊。
還家聊作客，行色催輦轂。
同升紗籠人，拔士有豐禄。
會當出水鏡，一洗凡眼肉。
躋榮赤墀塗，雁門詩可復。
送慶善之江陰
作者：葛勝仲
朝代：宋

南州地氣真火維，午暑勢若遭蒸炊。
風亭水榭不救暍，如何泛役衝炎曦。
四年遵路俱六月，叩門急義非君誰。
小蓬暑行分不免，著書暫卷春秋帷。
借船屢枉逸少字，質錢敢以班史辭。
一麾尚與數人共，西江得水知何時。
况復外事繼嬰擾，主孟頻歌烹伏雌。
天其或者降大任，必先空乏其儲貲。
老人索居寓澤國，蛙黽同處時迎毉。
麥麴芎藭兩未效，政須健論扶衰疲。
君今捨我那遽反，落寞何用伸吾眉。
大恐尺一亟招選，徑從儳道趨天墀。
送胡彦師職方迎親赴闕二首·其一
作者：葛勝仲
朝代：宋

詞華標韻出鄒枚，要路飛翔見軼材。
編削終篇辭右府，袤延飛詔入中臺。
碑刊棠蕚如敦實，衣曵荆蘭似老萊。
五兩風輕清汳路，迎船魚笋助南陔。
送胡彦師職方迎親赴闕二首·其二
作者：葛勝仲
朝代：宋

簪筆文昌作望郎，暫抛台史護衣香。
摛辭曾是金聲奨，程奏親逢玉色康。
禄洎千鍾榮滫瀡，圖分九服職封疆。
到都右衮如相問，爲說飄流鬂已霜。
送許師德
作者：葛勝仲
朝代：宋

訪我金溪船繫柳，一杯醑我真天酒。
騰装欲赴清油幕，纔得伸眉俄振手。
家聲文采照東南，洛師吳郡乃所監。
羔纁繼辟不容避，聊脱黄帽穿征衫。
元戎器業光鼎軸，百萬貔貅爲部曲。
仰分憂顧新登壇，慎柬英僚佐推轂。
平生韜略攄一朝，佇看烽静無氛妖。
将軍三箭天山定，千羣塞馬嘶風驕。
送鄧寧民罷瑕丘簿
作者：葛勝仲
朝代：宋

火雲燒晴空，大暑金石流。
行人口生烟，千里無停輈。
胡爲趣遵路，僚好挽莫留。
自言爲升斗，往日辭親遊。
兒嬉膝前歡，三載不可求。
所得較所失，輕重真不侔。
于茲滿秩歸，子職冀稍修。
微官亦何樂，觸事有庶尤。
米鹽聒雙耳，簿領昏兩眸。
畏首復畏尾，人役不得休。
豈無讀書暇，頃刻但少偷。
幸此案上歷，數日獲到頭。
白雲已在眼，喜色津津浮。
我亦厭羈官，如苦南冠囚。
羡子有行色，去若登崑丘。
更書縱未下，投劾行當謀。
送靈浩赴江州般若之請三首·其一
作者：葛勝仲
朝代：宋

甚深真諦不容聲，溢水鑪峰照坐明。
悟般若人居般若，鐘魚都是妙香城。
送靈浩赴江州般若之請三首·其三
作者：葛勝仲
朝代：宋

師今此去幾時回，是法初無去與来。
一句但言無可得，寶函封印不須開。
送靈浩赴江州般若之請三首·其二
作者：葛勝仲
朝代：宋

峴山峰頂五花堂，曾見迷津賴法航。
霅水江流同一滴，未妨作戲更隨場。
遊峴山
作者：葛勝仲
朝代：宋

山隨宇宙結，千古真苒苒。
登臨足攬勝，兹來余復忝。
山椒聳太華，夷路謝躋險。
溶溶鴨頭水，綠淨衣可染。
漁師網槎頭，盡以紅鮮掩。
金刀鱠縷飛，來佐華觴灔。
前修俱鬼錄，勲閥謾琬琰。
谷虚禽響答，月皎煙華斂。
同登幸曠士，形迹孰拘檢。
長嘯揖清流，一洗鄒湛諂。
遊徑山藴常上人字無可以山中秋日十詩求和因次韻·其一
作者：葛勝仲
朝代：宋

年大飄零馘已黄，野麋難復厠鴛行。
山名一徑通天目，便欲看雲老是鄉。
遊徑山藴常上人字無可以山中秋日十詩求和因次韻·其一〇
作者：葛勝仲
朝代：宋

萬疊山深顥氣清，泬㵳天宇鴈初横。
真機已契偏中正，世事聊將熟處生。
遊徑山藴常上人字無可以山中秋日十詩求和因次韻·其七
作者：葛勝仲
朝代：宋

昂霄杉桂不知年，風纛雲幢鎖暮煙。
狡獪老欽能縮地，十洲移得别山川。
遊徑山藴常上人字無可以山中秋日十詩求和因次韻·其三
作者：葛勝仲
朝代：宋

棘蓬禪老舌縦横，小閣談元夜氣清。
頓覺心空重及第，信知兹理本無生。
遊徑山藴常上人字無可以山中秋日十詩求和因次韻·其九
作者：葛勝仲
朝代：宋

擁書齋館水侵門，當日靈芝秀一村。
碧落二卿今不見，空餘喬木曉驚猿。
遊徑山藴常上人字無可以山中秋日十詩求和因次韻·其二
作者：葛勝仲
朝代：宋

幽尋連日至如歸，款聽清談木屑霏。
好乞一庵容一社，只消枳落與松扉。
遊徑山藴常上人字無可以山中秋日十詩求和因次韻·其五
作者：葛勝仲
朝代：宋

攀條葉脱驚徂歲，照影波清悵病顔。
好似蘭臺感秋客，送歸臨水與登山。
遊徑山藴常上人字無可以山中秋日十詩求和因次韻·其八
作者：葛勝仲
朝代：宋

貞龍徙舍走風雲，寒井猶餘舊漲痕。
老去文書但遮眼，懶求寒淗洗眵昏。
遊徑山藴常上人字無可以山中秋日十詩求和因次韻·其六
作者：葛勝仲
朝代：宋

嚴除賓館遠相迎，挂壁殘缸夜自明。
卧聽秋聲鳴索索，華鯨呼粥報參横。
遊徑山藴常上人字無可以山中秋日十詩求和因次韻·其四
作者：葛勝仲
朝代：宋

五峰崷崒勢縈逥，國一當年手自開。
莫向蘭袍認遺像，此心無去亦無来。
遊真意亭得二絕句示良器·其一
作者：葛勝仲
朝代：宋

相攜取意踏郊墟，松拂芒鞋畢景俱。
洒落持君比佳竹，幽人一日不堪無。
遊真意亭得二絕句示良器·其二
作者：葛勝仲
朝代：宋

清波澄澈復縈紆，照影湘纓得自娛。
寄語溪光容笑傲，人愚那敢便相愚。
道成墩
作者：葛勝仲
朝代：宋

翛翛一羽翁，奇骨兩目方。
乃以貧自樂，餐霞辟穀腸。
混世人莫識，結茅居僻荒。
一墩僅十畝，培塿萃彼疆。
惠峰作南屏，秦望橫北牆。
隱此不記年，悟仙號青暘。
翩然仙道成，陟墩神遠翔。
指墩名道成，人以許仙揚。
豈無緱山人，吹笙雲錦裳。
令威去千年，歸來賦歌章。
青暘得仙去，千古傳此鄉。
訛而爲柳跖，吳魯路渺茫。
柳爲橫行盜，安肯城此旁。
不知何愚人，魚魯昧審詳。
至今傳名誤，使志乘其將。
吾爲正斯繆，百世流餘芳。
道祖見和復賦一首
作者：葛勝仲
朝代：宋

人言不飲第一策，况我携貧來作客。
破衣任笑頻見肘，斷鞋不辦時新屐。
公材公望非丁潭，世人誰許瞻巖巖。
豺狼滿道生理窄，立錐方卜南山南。
十年丘壑幾成癖，澄懷坐想真歷歷。
難希蒋詡開三徑，且學陳蕃事一室。
時危花柳自村村，未害含飴仍弄孫。
淡飯且安禅悦食，儲錢更買奇礓石。
還鄉有作二首·其一
作者：葛勝仲
朝代：宋

菊潭才到便歸休，年大何心泣楚囚。
南嶽獻譏無反覆，東臯舒嘯有朋儔。
龜靈自古稱懷浦，狐老從來只首丘。
便覺謳吟罷莊舄，翛然隨俗且沈浮。
還鄉有作二首·其二
作者：葛勝仲
朝代：宋

孑孑攜家反故園，尚霑榮祿愧空飱。
官閒未辦夸腰組，車過常先下里門。
塗巷依然榆社舊，屋廬猶喜枳籬存。
浮生孰似還鄉樂，謦欬吾前盡弟昆。
邇日詩卷承若拙編爲小集見示且有詩因次韻
作者：葛勝仲
朝代：宋

驪珠魚目兩無遺，卷袠深煩爲析釐。
賦詠粗疏慚短筆，賡酬刻畫賴連枝。
似聞警策眈佳句，何用編摩載惡詩。
敢請冠篇重作序，二難文采勝延之。
邑尉姜補之枉詩甚寵率爾酬和
作者：葛勝仲
朝代：宋

去年詔鎻春官闈，桓桓文陣如熊羆。
激昂辭章爭自售，獵取豪俊幾無遺。
五更榜帖亂人鬼，九衢姓字犇輪蹄。
維時謬從宗伯後，喜子入彀名高垂。
楓宸臚傳預供奉，杏苑開宴常追隨。
那知巖邑大如斗，邂逅聯事同勞疲。
民頑奊詬號難治，心怯畏縮将安施。
幸蒙幹略整紛冗，間以文義相娯嬉。
忘形未肯遽爾汝，執禮乃或論生師。
固知風味去人遠，九牛何止爭毫釐。
平生最喜我輩士，角巾野服同委蛇。
爾來亭午已休吏，五百彌月閒鞭笞。
城南桐竹富蕭瑟，城北溪漲清淪漪。
頗願吾僚哀老子，遨遊使得時伸眉。
郡齋書懷
作者：葛勝仲
朝代：宋

暫擺塵勞坐燕居，野人偏與世情疏。
馬牛價雜慵鈎距，鳬鶩行多厭簿書。
同醉徑須邀綠竹，盜香無復念紅蕖。
不持黄卷来遮眼，可惜炎天化日舒。
鄧子文辭曹枉道相過且出往還詩見示次韻二篇上呈·其一
作者：葛勝仲
朝代：宋

區區蘇李未應師，句法中涵屈宋姿。
華貫即今方慎柬，異材如此會深知。
飄飄氣概輕餘子，凛凛規摹擴大兒。
老厭交遊翻覆手，欲於士遜結心期。
鄧子文辭曹枉道相過且出往還詩見示次韻二篇上呈·其二
作者：葛勝仲
朝代：宋

獨學離羣政自傷，寵臨何幸不遺忘。
莫嗟黄繖稽掀擢，行看青冥指忽荒。
好問徒知積雞跖，登塗曾不倦羊腸。
衡州言語高天下，秀拔如君實肯堂。
醉花陰
作者：葛勝仲
朝代：宋

東皇已有來歸耗。十里青山道。凍櫱萬株梅，一夜妝成，似趁鳴雞早。年時清賞曾同到。先仗遊蜂報。抖擻舊心情，一笑酬春，不羨和羹詔。
里中無居寓丹陽縣書懷呈邑宰張子蒙
作者：葛勝仲
朝代：宋

假守秦頭兩月彊，往来遵路一年忙。
幸逢庇邑人惟舊，暫脱浮家計亦良。
退食井腴如就國，遙尋祖系似還鄉。
南風未便輕蓬蓽，也與虚窗拂袵凉。
錢氏通惠泉
作者：葛勝仲
朝代：宋

山翁徹骨清，日飲一瓢水。
天公隱其窮，殆将貽石髓。
先敕西神君，一派疏清泚。
初驚石罅出，盈科來未已。
其瀦爲淵潭，其滙則沼沚。
酌比九隴泉，餳味參差是。
一甌紫筍春，牙頰留甘美。
餘波共濯纓，濺沫邀洗耳。
山中有異事，喜甚屐折齒。
長安昊天觀，秦吳隔千里。
妄云脉絡通，道人真疏矣。
寄語贊黄公，未應停水遞。
閱訟訴忽疲起卧少頃復視事
作者：葛勝仲
朝代：宋

平明坐早衙，投缿來相踵。
訟牘鼠雀暗，吏行鳬鶩擁。
外臺竦風稜，檄至亟須捧。
以身爲形役，劾去顧未勇。
病骨痩欒欒，衰髮希種種。
除夕郊居書懷
作者：葛勝仲
朝代：宋

晚塗蕭颯寄漁樵，夢亦無因到上朝。
書在床頭脱復看，客逢野外偶相要。
敢嗟祿薄難餬口，大勝官粗毎折腰。
六十七年明日是，亦逢村釀也浮椒。
陪亞仲遊習家池不攜妓偶作二首·其一
作者：葛勝仲
朝代：宋

史君攜客習池頭，不載連營女妓遊。
紅燭要須醉薌澤，白雲何似老温柔。
陪亞仲遊習家池不攜妓偶作二首·其二
作者：葛勝仲
朝代：宋

四序垂楊裊麴塵，荆豪不見水粼粼。
何須倒載搖鞭問，不是并州姓葛人。
陪樞密富公遊霅川即事呈三首·其一
作者：葛勝仲
朝代：宋

飛樓百尺面巑岏，萬頃谿光带郭寒。
宵寐正求良弼夢，雲山聊得暫時看。
陪樞密富公遊霅川即事呈三首·其三
作者：葛勝仲
朝代：宋

杖藜登覽更簪蒿，莫學騷人獨餔糟。
弈世當傳張顥印，三公行佩吕虔刀。
陪樞密富公遊霅川即事呈三首·其二
作者：葛勝仲
朝代：宋

龍庭一紀袖攜香，磊落功名竹帛光。
敢請東周重復古，肯同歌鳳接輿狂。
陳朝檜
作者：葛勝仲
朝代：宋

拏雲老檜欲千春，幾閲人間旦復曛。
風裏樛枝喧過雨，月中清影碎流雲。
蟠根不願郎官谷，聳榦宜參君子軍。
須信英靈神物護，頻經兵寇惜揮斤。
雪
作者：葛勝仲
朝代：宋

朔風一夕結層陰，奇貨居来更易尋。
器異山濤仍玉璞，坐無王衍亦瑤林。
雪中有懷舊遊次友人韻
作者：葛勝仲
朝代：宋

昔泛秦淮一舸飛，角聲吹動塞雲悲。
如今獨聽寒窗雪，憶殺梅花舊日詩。
雪意
作者：葛勝仲
朝代：宋

闇淡同雲撥不開，歲陽云暮迫星回。
寄言大造洪濛裏，速致青腰滕六来。
靈光故基
作者：葛勝仲
朝代：宋

蟠螭宛轉謾承楣，東序西廂只廢基。
終與建章同圯壞，浪言神力有支持。
靈山紀遊
作者：葛勝仲
朝代：宋

慣穿蒼翠屬潺湲，来伴高僧半日閒。
鷲嶺談經元未散，不應向此認靈山。
青州試院次監門韻四首呈同事李無咎補之簽判王柏立之劉及至父二宰鄭與權存道司户李致志道縣丞·其一
作者：葛勝仲
朝代：宋

朱顔幕府美如英，庇邑優閑閉訟庭。
語掾氣剛工論事，講郎材拙只横經。
相從此地初披霧，却望遥天想聚星。
速發試題乘不備，母令掩耳及驚霆。
青州試院次監門韻四首呈同事李無咎補之簽判王柏立之劉及至父二宰鄭與權存道司户李致志道縣丞·其三
作者：葛勝仲
朝代：宋

樽酒重陽泛菊英，此時應得到家庭。
奔趨試席雖深貫，囚鏁文闈苦未經。
夢入故園時栩栩，愁侵衰鬢欲星星。
評文賴有金閨彦，敏手從來號震霆。
青州試院次監門韻四首呈同事李無咎補之簽判王柏立之劉及至父二宰鄭與權存道司户李致志道縣丞·其二
作者：葛勝仲
朝代：宋

東秦人士富豪英，鄉老賓賢上帝庭。
玉笋未知誰得地，金籯聞說賸通經。
雄夸氣各千雲漢，妙製文多煥斗星。
水鏡諸公標鍳在，大聲從此起非霆。
青州試院次監門韻四首呈同事李無咎補之簽判王柏立之劉及至父二宰鄭與權存道司户李致志道縣丞·其四
作者：葛勝仲
朝代：宋

前山雲物望英英，拘窘無從出户庭。
蓋衆未知除患術，居閒聊喜衛生經。
客塗淫滯将彌月，王事勤勞毎戴星。
已恨歸期誤占鵲，阿香何苦更飛霆。
靜林寺
作者：葛勝仲
朝代：宋

妙行堂前聳碧鮮，壺中軒外疊巑岏。
山門靜對清油闊，佛閣寬圍碧玉寒。
蠟屐喜隨談理客，饋漿驚見字民官。
開山老侃留遺像，試問何如釋道安。
題寄伸仲先塋瞻雲亭
作者：葛勝仲
朝代：宋

銜哀負土記當年，白首来臨涕泫然。
宰樹成行無鹿觸，佳城卜吉自牛眠。
已乖綵服親嘗膳，猶幸綸封數漏泉。
反顧雲飛頻悵望，孝誠寜愧斗南賢。
題庵壁
作者：葛勝仲
朝代：宋

葛翁携葛姓，小愒葛橋邊。
葛泉出蘿葛，一派自潺湲。
咫尺葛山觀，金丹問葛仙。
耳孫忝瓜葛，行隱葛山巔。
題柘城懷古亭
作者：葛勝仲
朝代：宋

陳本太姬封，卒以夏姬亂。
君臣同宣淫，父子並遘患。
直諫洩冶死，詐忠巫臣竄。
郢兵討少西，昊墟且爲縣。
嗚呼女戎禍，陳祚僅如綫。
餘波及羊舌，伯石實首難。
我行徑株林，懷古一興歎。
流波似當時，惟有城東渙。
題横林館
作者：葛勝仲
朝代：宋

治劇知非稱，投閒得退棲。
聊從詩酒污，頓免簿書迷。
幻界榮枯小，真乘寵辱齊。
横林孤館靜，辰發踏荒雞。
題觀音院
作者：葛勝仲
朝代：宋

弱水無風到海山，慈容親覲紫旃檀。
亭亭寶刹凌雲近，湛湛清池潄玉寒。
橘熟獨垂紅萬顆，竹迷曾蒔碧千竿。
熱官步武何容到，散秩須知第一官。
題須江驛
作者：葛勝仲
朝代：宋

寓館飄風雨，高文耀日星。
閒身關歷覧，左宦在零丁。
不見雌雄行，空存長短亭。
襄陽知漸近，峴首映寒坰。
題龍興寺顔魯公祠二首·其一
作者：葛勝仲
朝代：宋

幻界當年暫陸沈，聊憑剪綵結知音。
清貧雖乏生前米，飛裂還多死後金。
題龍興寺顔魯公祠二首·其二
作者：葛勝仲
朝代：宋

平原高節映常山，生死興亡本自天。
莫道排墻爲鬼錄，請看裂鐵作形仙。
驀山溪
作者：葛勝仲
朝代：宋

出門西笑。千里長安道。不用引離聲，便登榮、十洲三島。畫船珠箔，蘋末水風涼，隨柳岸，楚臺人，景與人俱好。應嗟見晚，玉殿生清曉。正是妙年時，步承明、謀身須早。軺車膚使，新逐凱歌回，恩紼重，綵衣輕，嘉慶知多少。
驀山溪
作者：葛勝仲
朝代：宋

春風野外。卵色天如水。魚戲舞綃紋，似出聽、新聲北里。追風駿足，千騎卷高岡，一箭過，萬人呼，雁落寒空裡。天穿過了，此日名穿地。橫石俯清波。競追隨、新年樂事。誰憐老子，使得暫遨遊，爭捧手，乍憑肩，夾道遊人醉。
驀山溪
作者：葛勝仲
朝代：宋

望雲門外。油壁如流水。空巷逐朱幡，步春風、香河七里。冶容炫服，摸石道宜男，穿翠靄，度飛橋，影在清漪裡。秦頭楚尾。千古風流地。試問漢江邊，有解佩、行雲舊事。主人是客，一笑強頒春，燒燈後，賞花前，遙憶年年醉。
高君贄兼數職奔走疲甚以詩勞苦之
作者：葛勝仲
朝代：宋

曉鼓逢逢天未白，呼火攝衣干典客。
青衫手板階石前，磬折擎拳若無骨。
還将束矢聽情僞，更向團絲分枉直。
糟漿逆鼻走兵厨，播糠眯目司平糴。
翩翩輕轝行若飛，濯濯單紈汗如滌。
趨局何曾過八塼，端居未暇移百甓。
歸家往往犬迎吠，得肉時時鳥攫食。
長材要自萬鵬程，初筮聊淹一雞肋。
徑須黽勉弹其冠，未用低佪尤此幘。
左馮舊事今復繼，敏手州人驚霹靂。
魯國太夫人楊氏挽歌詞四首·其一
作者：葛勝仲
朝代：宋

教子青雲上，持身白業中。
挟醫來相第，賜襚出宸衷。
鸞誥前恩在，魚軒舊轍空。
東方妙喜國，斷取作幽宫。
魯國太夫人楊氏挽歌詞四首·其三
作者：葛勝仲
朝代：宋

鱣堂推胄貴，蝉冕嫓夫榮。
玉釡香無驗，金輝館已迎。
鵲梁占胙土，龜墨報佳城。
今代誰詞伯，刊碑遠德聲。
魯國太夫人楊氏挽歌詞四首·其二
作者：葛勝仲
朝代：宋

未肖甘泉像，先疏曲阜封。
春秋綿六紀，甘毳極千鍾。
遠日朝廷趣，容車郡國供。
吳人交惻楚，相杵夜停舂。
魯國太夫人楊氏挽歌詞四首·其四
作者：葛勝仲
朝代：宋

子貴今台輔，才高古藎臣。
與民開壽域，爲國斡洪鈞。
會友傷陶髪，迎師憶孟鄰。
欒欒親負土，腸斷冢邊麟。
鰣魚
作者：葛勝仲
朝代：宋

貫以柳條仍撥刺，芼之筠笋佐鮮肥。
他年京洛憎凡饌，莫忘河亭染指時。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其一
作者：葛勝仲
朝代：宋

鳳凰山色鳯凰泉，山下泉邊有隱仙。
同是荒榛埋沒久，一朝題目萬人傳。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其一〇
作者：葛勝仲
朝代：宋

消盡機心獨保真，無情雲外合相親。
安心丈六奇礓石，不是山間射虎人。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其七
作者：葛勝仲
朝代：宋

鳯去丹山久不歸，昔年寧此覽朝暉。
紫庭正带黄紳望，曷日重將九子飛。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其三
作者：葛勝仲
朝代：宋

結宇南溪領老潛，東亭復構半空簷。
書棋文義慚朱异，獨向雲山號不廉。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其九
作者：葛勝仲
朝代：宋

陰森行盡古榕林，别有幽奇路可尋。
漁舍傍溪人不見，弄晴水鳥自浮沈。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其二
作者：葛勝仲
朝代：宋

渾渾泉源瀉一溪，碧漣方沼燭鬚眉。
便須牽率諸君賀，却向山中得鳯池。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其五
作者：葛勝仲
朝代：宋

竹好祗生君子國，松高不受大夫名。
兩郎風韻都相似，結作東南四友生。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其八
作者：葛勝仲
朝代：宋

從我登山未覺疏，應將得失日乘除。
喜添桐葉千篇詠，顧減茅堂一卷書。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其六
作者：葛勝仲
朝代：宋

濃淡峰巒低復高，林深依約見汀橋。
風流公子圖紈扇，咫尺須論萬里遙。
鳳凰山泉石勝絕去城無幾里而前此未有知者偶因休吏與文中良器二士訪尋得瓌奇卓絕之觀於荆棘草莽間相顧大笑因崇基趾築亭榭疏泉甃池爲登臨嘯詠之地九月二十五日游陟歸夜作小詩十首·其四
作者：葛勝仲
朝代：宋

暝靄昕霞景變移，煙雲竹樹眇參差。
軟紅塵裏何因有，遷謫江湖卻恨遲。
鷓鴣天
作者：葛勝仲
朝代：宋

婆律香深氣味佳。玻璃仙碗進流霞。凝膏清滌高陽醉，靈液甘和正焙芽。香染指，浪浮花。加籩禮盡客還家。貫珠聲斷紅裳散，踏影人歸素月斜。
鷓鴣天
作者：葛勝仲
朝代：宋

小榭幽園翠箔垂。雲輕日薄淡秋暉。菊英露浥淵明徑，藕葉風吹叔寶池。酬素景，泥芳卮。老人痴鈍強伸眉。歡華莫遣笙歌散，歸路從教燈影稀。
鷓鴣天
作者：葛勝仲
朝代：宋

玉琯還飛換歲灰。定山新棹酒船回。年時梁燕雙雙在，肯為人愁便不來。衰意緒，病情懷。玉山今夜為誰頹。年時梅蕊垂垂破，肯為人愁便不開。
鷓鴣天
作者：葛勝仲
朝代：宋

采采黃花鵠彩濃。吹開一夜為霜風。已邀騷客陶元亮，不用歌妓盛小叢。秋易老，莫匆匆。齊山高興古今同。欲知此地花多少，一眼金英望不窮。
鷓鴣天
作者：葛勝仲
朝代：宋

黃菊鮮鮮帶露濃。小園開遍度香風。自篘玉醞酬秋色，旋洗霜須對晚叢。香在手，莫匆匆。尋芳今夜有人同。黃金委地新收得，莫道山翁到底窮。
龍井
作者：葛勝仲
朝代：宋

古甃泓澄淺，涓涓似有源。
蒸雲驟遊宇，吹雨忽翻盆。
泉伏微如蠋，泥蟠肆任蚖。
嶄然頭角見，坐禠葉公魂。
龍堂
作者：葛勝仲
朝代：宋

一室飛山腹，蜿蜒像設精。
班傳五色貴，食辨百花名。
睡頷應難探，雲鱗詎可嬰。
從祈得甘澤，棲壁有碑銘。
丁巳游大雄寺有陈朝桧
作者：葛胜仲
朝代：宋

古殿藻井高，榱桷穷壮丽。黄金四佛榜，煌煌曼卿字。廷中桧异状，封植天嘉岁。直干龟鹤年，樛枝龙蛇势。阴森历九朝，知阅几兴废。石根青铜柯，孤高方得地。应笑凡草木，俛仰见癯瘁。缅怀陈季年，三阁事瑰异。后庭唱未阕，已作堕井计。独此岁寒姿，与佛常阅世。寄谢青牛宫，勿轻大雄寺。
丁巳游大雄寺有陈朝桧
作者：葛胜仲
朝代：宋

古殿藻井高，榱桷穷壮丽。
黄金四佛榜，煌煌曼卿字。
廷中桧异状，封植天嘉岁。
直干龟鹤年，樛枝龙蛇势。
阴森历九朝，知阅几兴废。
石根青铜柯，孤高方得地。
应笑凡草木，俛仰见癯瘁。
缅怀陈季年，三阁事瓌异。
后庭唱未阕，已作堕井计。
独此岁寒姿，与佛常阅世。
寄谢青牛宫，勿轻大雄寺。
七夕
作者：葛胜仲
朝代：宋
体裁：七言绝句

朱阁琼宫耀紫房，翠翘下堕慰愁肠。天中感遇非尘世，不念痴牛念郭郎。
七月一日招道祖剧饮
作者：葛胜仲
朝代：宋

长卿已倦游，十年安泽国。
越鸟巢欲南，鹧鸪飞懒北。
会予亦蹭蹬，从子寄岑寂。
有酒时相邀，欢饮终未剧。
今当大火流，似闻姊丧释。
羽书静追呼，乐禁通考击。
扫除北窗凉，招速东床客。
暂勤车骑都，来辍春秋癖。
白啖苦无赖，红颜因暂惜。
畦蔬撷菘韭，园果剥梨棘。
金虀荐子鹅，银条脍玄鲫。
弓弯舞袖宽，珠贯歌声激。
景升陋三雅，淳于能一石。
拟取醉辖投，慵持诗烛刻。
浮生百年幻，且尽一朝适。
莫待佐稽山，对案空相忆。
七月一日招道祖剧饮
作者：葛胜仲
朝代：宋

长卿已倦游，十年安泽国。越鸟巢欲南，鹧鸪飞懒北。会予亦蹭蹬，从子寄岑寂。有酒时相邀，欢饮终未剧。今当大火流，似闻姊丧释。羽书静追呼，乐禁通考击。扫除北窗凉，招速东床客。暂勤车骑都，来辍春秋癖。白啖苦无赖，红颜因暂惜。畦蔬撷菘韭，园果剥梨棘。金齑荐子鹅，银条脍玄鲫。弓弯舞袖宽，珠贯歌声激。景升陋三雅，淳于能一石。拟取醉辖投，慵持诗烛刻。浮生百年幻，且尽一朝适。莫待佐稽山，对案空相忆。
与工部兄迩岁离多会少又乐少苦多述怀
作者：葛胜仲
朝代：宋
体裁：七言律诗

并寓僧蓝得几时，薄游苕霅遽暌离。一麾为郡乖同济，百谪还乡独后期。第隔东西希聚首，忧连宗戚罕伸眉。何时解组俱林下，松菊园宽日共窥。
与襄阳太守张亚仲泛汉江
作者：葛胜仲
朝代：宋

春波涨酦醅，绿净疑染黛。神女昔江皋，玩珠仍解佩。沙光射目明，浪影摇风碎。乐哉今日游，放溜舞滂湃。华觞挹空阔，叠鼓助击汰。仰视白铜堤，岑楼飞綵绘。游女凭危栏，纷若五家队。真想谢窘拘，意有千里快。远岸指烟蓝，飞流罗水硙。尚想竞渡时，千船唱何在。
与襄阳太守张亚仲泛汉江
作者：葛胜仲
朝代：宋

春波涨酦醅，绿净疑染黛。
神女昔江皋，翫珠仍解佩。
沙光射目明，浪影摇风碎。
乐哉今日游，放溜舞滂湃。
华觞挹空阔，迭鼓助击汰。
仰视白铜堤，岑楼飞綵绘。
游女凭危栏，纷若五家队。
真想谢窘拘，意有千里快。
远岸指烟蓝，飞流罗水硙。
尚想竞渡时，千船唱何在。
东荘院
作者：葛胜仲
朝代：宋
体裁：古风

此君如佳士，得一不为少。如何弥岗峦，十里青未了。泉源湛山椒，红亭藏缥缈。奔流泻万丈，穿林下萦绕。居僧惜泉出，少借作溪沼。冰霜溅沫乱，琴筑仙音杳。水竹自莫逆，独厌逋客扰。我亦愿结交，禅房寄深窈。门前石盆潭，奁镜澄不挠。寺后仙人壁，崚嶒插云表。卜游已经年，此志幸不夭。菟裘在何许，清境吾将老。
中庭双柏
作者：葛胜仲
朝代：宋

羞为赵瑩婆娑树，懒作虔徊旌节花。独立凛然霜雪里，惟将直节劝无邪。
中庭双柏
作者：葛胜仲
朝代：宋

羞为赵莹婆娑树，懒作虔徊旌节花。
独立凛然霜雪裏，惟将直节劝无邪。
中庭双柏
作者：葛胜仲
朝代：宋
体裁：七言绝句

羞为赵莹婆娑树，懒作虔徊旌节花。独立凛然霜雪里，惟将直节劝无邪。
中散兄喜罢郡有诗次韵却寄
作者：葛胜仲
朝代：宋

上印归来卧荜门，此心炯炯向谁论。平生疏拙真天赋，此去安閒尽主恩。旧识愧真为我累，近知凡百丧吾存。好来同习菁山隐，白发仙臞两弟昆。
中散兄喜罢郡有诗次韵却寄
作者：葛胜仲
朝代：宋

上印归来卧荜门，此心炯炯向谁论。
平生疏拙真天赋，此去安閒尽主恩。
旧识愧真为我累，近知凡百丧吾存。
好来同习菁山隐，白髪仙臞两弟昆。
中秋和韵
作者：葛胜仲
朝代：宋

凉夜清商半，层空素月初。腾清来洞户，委照入空庐。银海亭亭上，金波煜煜舒。纤阿今夕御，少昊昔年墟。魄射澄澜倒，光涵脱叶疏。阶蓂生乍足，庭桂落堪锄。东鄙人摛藻，西园客燕胥。未高尤潋滟，当午更踟躇。气挟金飙爽，光从玉宇摅。鉴圆疑傍架，轮正若依舆。影挂千林上，明同万里馀。云开无点缀，火退觉虚徐。滉漾吞星彩，晶荧溯日车。惊枝翻异鹊，减脑谢游鱼。田净琼初种，窗明雪未除。胡床情恋嫪，小舫兴勤渠。珠盛辉兹水，潮高壮尾闾。倾寒涤肝胃，扬彩媚衣裾。郡古休敲榜，官閒置简书。万家兴釂鼓，恺乐旐维旟。
中秋和韵
作者：葛胜仲
朝代：宋

凉夜清商半，层空素月初。
腾清来洞户，委照入蓂空庐。
银海亭亭上，金波煜煜舒。
纤阿今夕御，少昊昔年墟。
魄射澄澜倒，光涵脱叶疏。
阶蓂生乍足，庭桂落堪锄。
东鄙人摛藻，西园客燕胥。
未高尤潋灔，当午更踟躇。
气挟金飈爽，光从玉宇摅。
鑑圆疑傍架，轮正若依舆。
影挂千林上，明同万里余。
云开无点缀，火退觉虚徐。
滉漾吞星彩，晶荧遡日车。
惊枝翻异鹊，减脑谢游鱼。
田凈琼初种，窗明雪未除。
胡床情恋嫪，小舫兴勤渠。
珠盛辉兹水，潮高壮尾闾。
倾寒涤肝胃，扬彩媚衣裾。
郡古休敲榜，官閒置简书。
万家兴釂鼓，恺乐旐维旟。
中秋夜宿舞阳精舍
作者：葛胜仲
朝代：宋
体裁：七言律诗

居心纯静眼无尘，此夜清光遍广轮。乖隔谩嗟千里共，澄明还是一年新。已抛世外无穷事，独喜尊前见在身。却忆帝城通夕看，清歌百阕会三人。
中秋无月与伸仲饮书斋书呈伸仲
作者：葛胜仲
朝代：宋

我生不如意，十事常七八。
穷巷属中秋，乃有长者辙。
相逢急呼酒，坐待盛满月。
那知天所閟，不吐冰轮洁。
王孙神肤清，与月真莫逆。
牛渚舫中人，武昌楼上客。
千古明月句，腹中无一阙。
我穷輙相累，昏灯照愁绝。
窗蕉响疏雨，杯负琉璃滑。
岂无仍圆夜，又恐间何阔。
呼童歌呜呜，一笑助耳热。
中秋无月与伸仲饮书斋书呈伸仲
作者：葛胜仲
朝代：宋

我生不如意，十事常七八。穷巷属中秋，乃有长者辙。相逢急呼酒，坐待盛满月。那知天所閟，不吐冰轮洁。王孙神肤清，与月真莫逆。牛渚舫中人，武昌楼上客。千古明月句，腹中无一阙。我穷辄相累，昏灯照愁绝。窗蕉响疏雨，杯负琉璃滑。岂无仍圆夜，又恐间何阔。呼童歌呜呜，一笑助耳热。
临江仙
作者：葛胜仲
朝代：宋

千古乌程新酿美，玉觞风过粼粼。歌声未辨起梁尘。九天持斧客，来作绣衣人。
夙有辞华惊乙览，传闻献颂东巡。未应握节久宾宾。一封驰诏旨，却醉上林春。
临江仙
作者：葛胜仲
朝代：宋
体裁：词

宝观岧嶢飞雉堞，登临恍欲升仙。
野桃官柳衬吴天。
春风寒食夜，遗恨在封绵。
闻道东溟才二里，银涛直与天连。
凭谁都卷入芳尊。
赋归欢靖节，消渴解文园。
临江仙 其一 燕诸部使者
作者：葛胜仲
朝代：宋

自古吴兴称冷僻，菰城水浸粼粼。回星难望使车尘。如何三日饮，并有五行人。文似枚皋加敏速，记书易若张巡。幕中无用郤嘉宾。他年浮枣会，莫忘两溪春。
临江仙 其一 章圃赏瑞香二首
作者：葛胜仲
朝代：宋
体裁：词

二月风光浓似酒，小楼新湿青红。碧琉璃色映群峰。更携金凿落，来赏锦薰笼。调客旧留花月旦，此花清软纤秾。未饶兰蕙转光风。赤阑呈雅艳，翠幕护芳丛。
临江仙 章圃赏瑞香二首 其一
作者：葛胜仲
朝代：宋
体裁：词

二月风光浓似酒，小楼新湿青红。碧琉璃色映群峰。更携金凿落，来赏锦薰笼。调客旧留□月旦，此花清软纤秾。未饶兰蕙转光风。赤阑呈雅艳，翠幕护芳丛。
临江仙·二月二十二日锦薰阁赏花
作者：葛胜仲
朝代：宋

槛外奇葩江外种，娇春未减鞓红。画楼晴日敛云峰。佛香来海岸，蜀锦荐灯笼。今夜那忧杀风景，酒花来斗妖浓。江梅冷淡避春风。明朝来纵赏，应醉绮罗丛。
临江仙·二月风光浓似酒
作者：葛胜仲
朝代：宋

二月风光浓似酒，小楼新湿青红。
碧琉璃色映群峰。
更携金凿落，来赏锦熏笼。
调客旧留□月旦，此花清软纤秾。
未饶兰蕙转光风。
赤阑呈雅艳，翠幕护芳丛。
临江仙·倦客身同舟不系
作者：葛胜仲
朝代：宋
体裁：词

倦客身同舟不系，轻帆来访儒仙。
春风元巳艳阳天。
夭桃芳散锦，高柳欲飞绵。
千古海昌佳绝地，双凫暂此留连。
通宵娱客破芳尊。
兰亭修禊事，梓泽醉名园。
临江仙·千古乌程新酿美
作者：葛胜仲
朝代：宋
体裁：词

千古乌程新酿美，玉觞风过粼粼。歌声未办起梁尘。九天持斧客，来作绣衣人。夙有辞华惊乙览，传闻献颂东巡。未应握节久宾宾。一封驰诏旨，却醉上林春。
临江仙·宝观岧峣飞雉堞
作者：葛胜仲
朝代：宋
体裁：词

宝观岧峣飞雉堞，登临恍欲升仙。野桃官柳衬吴天。春风寒食夜，遗恨在封绵。闻道东溟才二里，银涛直与天连。凭谁都卷入芳尊。赋归欢靖节，消渴解文园。
临江仙·宝观岧嶢飞雉堞
作者：葛胜仲
朝代：宋

宝观岧山尧飞雉堞，登临恍欲升仙。野桃官柳衬吴天。春风寒食夜，遗恨在封绵。
闻道东溟才二里，银涛直与天连。凭谁都卷入芳尊。赋归欢靖节消渴解文园。
临江仙·小样洪河分九曲
作者：葛胜仲
朝代：宋
体裁：词

小样洪河分九曲，飞泉环绕粼粼。青莲往事已成尘。羽觞浮玉甃，宝剑捧金人。绿绮且依流水调，蓬蓬釂鼓催巡。玉堂词客是佳宾。茂林修竹地，大胜永和春。
临江仙·槛外奇葩江外种
作者：葛胜仲
朝代：宋
体裁：词

槛外奇葩江外种，娇春未减酲红。
画楼晴日敛云峰。
佛香来海岸，蜀锦荐灯笼。
今夜那忧杀风景，酒花来斗妖浓。
江梅冷淡避春风。
明朝来纵赏，应醉绮罗丛。
临江仙·郊外黄垓端可厌
作者：葛胜仲
朝代：宋
体裁：词

郊外黄垓端可厌，归来移病香闺。象床珍簟共委蛇。耆婆寻草尽，天女散花迟。小雨作寒秋意晚。檐声与梦相宜。冷侵罗幌酒烟微。试评书五朵，何似画双眉。
临江仙·雪壁歌词题尚湿
作者：葛胜仲
朝代：宋
体裁：词

雪壁歌词题尚湿，春风又见轻红。一枝斜插映头峰。不辞连夜赏，银烛透纱笼。白发欺人今老矣，尊前羞见繁秾。清香尤嫪虎溪风。海棠须避席，佳种谩蚕丛。
临江仙（上巳日游海昌王氏园，吴宰效及中散兄）
作者：葛胜仲
朝代：宋

倦客身同舟不系，轻帆来访儒仙。春风元巳艳阳天。夭桃方散锦，高柳欲飞绵。千古海昌佳绝地，双凫暂此留连。通宵娱客破芳尊。兰亭修禊事，梓泽醉名园。
临江仙（与叶少蕴梦得上巳游法华山九曲池流杯）
作者：葛胜仲
朝代：宋

小样洪河分九曲，飞泉环绕粼粼。青莲往事已成尘。羽觞浮玉甃，宝剑捧金人。
绿绮且依流水调，蓬蓬酹鼓催巡。玉堂词客是佳宾。茂林修竹地，大胜永和春。
临江仙（尉姜补之托疾卧家作）
作者：葛胜仲
朝代：宋

郊外黄垓端可厌，归来移病香闺。象床珍簟共委蛇。耆婆寻草尽，天女散花迟。
小雨作寒秋意晚，檐声与梦相宜。冷侵罗幌酒烟微。试评书五朵，何似画双眉。
临江仙（燕诸部使者）
作者：葛胜仲
朝代：宋
体裁：词

自古吴兴称冷僻，菰城水浸粼粼。回星难望使车尘。如何三日饮，并有五行人。
文似枚皋加敏速，记书易若张巡。幕中无用郄嘉宾。他年浮枣会，莫忘两溪春。
乙未次普信院与首座惟表谈道
作者：葛胜仲
朝代：宋

蓐食起紫阳，憩寺始亭午。清幽释子居，山影落窗户。楼台互相临，云石粲可睹。阴崖溜清泉，甘美过牛乳。山僧立胜事，争以筠筒股。表公久游方，妙谛明佛祖。虽未众拆床，已见屦满户。相携环翠堂，身觉度飞羽。登临固已往，况乃真吾土。
乙未次普信院与首座惟表谈道
作者：葛胜仲
朝代：宋

蓐食起紫阳，憩寺始亭午。
清幽释子居，山影落窗户。
楼台互相临，云石粲可覩。
阴崖溜清泉，甘美过牛乳。
山僧立胜事，争以筠筒股。
表公久游方，妙谛明佛祖。
虽未众拆床，已见屦满户。
相携环翠堂，身觉度飞羽。
登临固已往，况乃真吾土。
九日汝明留郡中不遂同游以诗见寄次韵
作者：葛胜仲
朝代：宋

三年卜筑慕幽人，九日无欢愧病身。始谓窥临陪胜友，那知岑寂度萧辰。醪敷卷白欣初熟，菊蕊舒黄正斩新。闻道小蛮新教舞，归时呼客莫辞频。
九日汝明留郡中不遂同游以诗见寄次韵
作者：葛胜仲
朝代：宋

三年卜筑慕幽人，九日无欢愧病身。
始谓窥临陪胜友，那知岑寂度萧辰。
醪敷卷白欣初熟，菊蘂舒黄正斩新。
闻道小蛮新教舞，归时呼客莫辞频。
九月二十四日陪少蕴左辖饮朱氏林亭以朱行中寄其弟诗为韵席上同赋
作者：葛胜仲
朝代：宋

萧晨天宇澄，云物扫氛霿。寒飙振飞藿，策策商声中。官散无町畦，出若孤云纵。仰怀山中相，隐居邻二仲。驾言访精舍，连日食指动。午坐烹茶龙，夜饮烧烛凤。殷勤数啖我，省烦惭闵贡。美哉澄空堤，松竹锁岩洞。怪石初平留，嘉树橐驼种。山水有清音，招隐诗可诵。初如叩清角，乍若听幽弄。窥临已不恶，况乃陪营从。清谈木霏屑，圆机盘走汞。清寒逼吟魄，不起梨云梦。半生了官事，今假幸少空。坐有第一流，不饮宜自讼。人生行乐耳，急若奉漏瓮。东山恐不免，衮职行登用。槎通天衢升，茅茹诸贤共。惟有数奇人，辛苦仍耘葑。
九月二十四日陪少藴左辖饮朱氏林亭以朱行中寄其弟诗为韵席上同赋
作者：葛胜仲
朝代：宋

萧晨天宇澄，云物扫氛霿。
寒飈振飞藿，策策商声中。
官散无町畦，出若孤云縦。
仰怀山中相，隐居邻二仲。
驾言访精舍，连日食指动。
午坐烹茶龙，夜饮烧烛凤。
殷勤数啖我，省烦惭闵贡。
美哉澄空堤，松竹鎻巗洞。
怪石初平留，嘉树橐驼种。
山水有清音，招隐诗可诵。
初如叩清角，乍若听幽美。
窥临已不恶，况乃陪营从。
清谈木霏屑，圆机盘走汞。
清寒逼吟魄，不起梨云梦。
半生了官事，今假幸少空。
坐有第一流，不饮宜自讼。
人生行乐耳，急若奉漏瓮。
东山恐不免，衮职行登用。
槎通天衢升，茅茹诸贤共。
惟有数奇人，辛苦仍耘葑。
书怀二首
作者：葛胜仲
朝代：宋

寂寂蓬门雀可罗，不妨休影养天和。诣人三十已当止，年事那堪更倍过。樗散知非济世贤，一官明道又踰年。真人上界官都足，甘向尘寰作散仙。
书怀二首·其一
作者：葛胜仲
朝代：宋
体裁：七言绝句

寂寂蓬门雀可罗，不妨休影养天和。诣人三十已当止，年事那堪更倍过。
书怀二首·其二
作者：葛胜仲
朝代：宋
体裁：七言绝句

樗散知非济世贤，一官明道又踰年。真人上界官都足，甘向尘寰作散仙。
乾明院作
作者：葛胜仲
朝代：宋

我欲乞襄阳，驱车岘山址。文吊杜征南，酒酹羊叔子。披榛访二碑，事辞俱俊伟。高贤千载后，遗魄犹登此。一官推不去，事故违愿始。不如造乾明，山名亦相似。交流千斛乳，未减汉江水。遐眺真不恶，悲伤未烛理。湮没与垂名，趋死皆一轨。我与同游人，痛饮共择旨。生前一杯重，恨山无石髓。预忧名不传，却笑邹从事。
二十五日道祖沧浪亭落成召会
作者：葛胜仲
朝代：宋

东园延袤不论亩，树梓成行俱楚楚。
方池瀰漫涨涟漪，藕花清酣娇欲语。
临流新筑沧浪亭，斧斤断手邀落成。
苏家风月旧无价，千金买得亭和名。
穹庐饮马吴江水，长洲万井红烟起。
齐云楼观委寒灰，那有相家歌舞地。
稽山别乘今豪英，肯将胜事頽家声。
青氊旧物今在眼，彷佛北牖仍东荣。
把盏聊为主人寿，乱离已往空搔首。
请看前日闹巫医，岂有閒情举樽酒。
朝来大火落南躔，已觉病骨苏凉天。
剩捣橙虀斫鲈鲙，全家醉倒秋风前。
二十五日道祖沧浪亭落成召会
作者：葛胜仲
朝代：宋

东园延袤不论亩，树梓成行俱楚楚。方池瀰漫涨涟漪，藕花清酣娇欲语。临流新筑沧浪亭，斧斤断手邀落成。苏家风月旧无价，千金买得亭和名。穹庐饮马吴江水，长洲万井红烟起。齐云楼观委寒灰，那有相家歌舞地。稽山别乘今豪英，肯将胜事颓家声。青毡旧物今在眼，彷佛北牖仍东荣。把盏聊为主人寿，乱离已往空搔首。请看前日闹巫医，岂有閒情举樽酒。朝来大火落南躔，已觉病骨苏凉天。剩捣橙齑斫鲈鲙，全家醉倒秋风前。
二十四日叶氏林亭燕集成句呈文中县丞
作者：葛胜仲
朝代：宋

执热何从避火云，山居岑寂背城闉。
昂霄木老清阴厚，鍼水秧齐翠剡新。
鲊熟惯醒虞匠酒，扇轻堪障庾公尘。
凉飈拂袵容吾共，自意无怀以上人。
二十四日叶氏林亭燕集成句呈文中县丞
作者：葛胜仲
朝代：宋

执热何从避火云，山居岑寂背城闉。昂霄木老清阴厚，针水秧齐翠剡新。鲊熟惯醒虞匠酒，扇轻堪障庾公尘。凉飙拂衽容吾共，自意无怀以上人。
二圣图书
作者：葛胜仲
朝代：宋
体裁：七言绝句

宸章端与三坟并，奎画全将六义该。湖海小臣如草木，岂知云汉有昭回。
二月三日游风穴白云寺呈通判二首
作者：葛胜仲
朝代：宋

世传三穴起长风，此理诚难识所从。觉性未能参七祖，禅扃聊欲访千峰。桃溪溯日红霞烂，麦陇酣春翠浪浓。簿领回回清兴少，乍寻岩壑愧尘容。秀野班春过梵宫，贤僚况复肯相从。风缘禦寇来幽穴，云为渊明出远峰。柳色直将波共绿，花光疑与酒争浓。一庵此境堪肥遁，寄语山灵幸见容。
二月三日游风穴白云寺呈通判二首·其一
作者：葛胜仲
朝代：宋

世传三穴起长风，此理诚难识所从。觉性未能参七祖，禅扃聊欲访千峰。桃溪溯日红霞烂，麦陇酣春翠浪浓。簿领回回清兴少，乍寻岩壑愧尘容。
二月三日游风穴白云寺呈通判二首·其一
作者：葛胜仲
朝代：宋

世传三穴起长风，此理诚难识所从。
觉性未能参七祖，禅扄聊欲访千峰。
桃溪遡日红霞烂，麦陇酣春翠浪浓。
簿领回回清兴少，乍寻岩壑愧尘容。
二月三日游风穴白云寺呈通判二首·其二
作者：葛胜仲
朝代：宋

秀野班春过梵宫，贤僚况复肯相从。风缘禦寇来幽穴，云为渊明出远峰。柳色直将波共绿，花光疑与酒争浓。一庵此境堪肥遁，寄语山灵幸见容。
二月三日游风穴白云寺呈通判二首·其二
作者：葛胜仲
朝代：宋

秀野班春过梵宫，贤僚况復肯相从。
风缘御寇来幽穴，云为渊明出远峰。
柳色直将波共绿，花光疑与酒争浓。
一庵此境堪肥遁，寄语山灵幸见容。
二月十五日游谢村福田院观涅盘会寺乃灵运故宅呈道祖
作者：葛胜仲
朝代：宋

年来生计一轻舠，晨出晡归岂惮劳。
谢客儿山存胜致，佛泥涅日往游遨。
波间星斗沈光冷，月裏山河结影高。
何日菁山山上寺，与君痛饮读离骚。
二月十五日游谢村福田院观涅盘会寺乃灵运故宅呈道祖
作者：葛胜仲
朝代：宋

年来生计一轻舠，晨出晡归岂惮劳。谢客儿山存胜致，佛泥涅日往游遨。波间星斗沈光冷，月里山河结影高。何日菁山山上寺，与君痛饮读离骚。
二陈作书怀诗亦次韵
作者：葛胜仲
朝代：宋

山城真称着寒儒，遶屋青苍似故居。
吏牍纠纷惭磔鼠，斋厨萧索待泔鱼。
懒如园令将移病，穷似虞卿合着书。
赖是丰年民气乐，梦回时见旐维旟。
二陈作书怀诗亦次韵
作者：葛胜仲
朝代：宋

山城真称著寒儒，绕屋青苍似故居。吏牍纠纷惭磔鼠，斋厨萧索待泔鱼。懒如园令将移病，穷似虞卿合著书。赖是丰年民气乐，梦回时见旐维旟。
五月望日会食普满院夜归作诗二首呈文中县丞玉老禅师江敩王彧
作者：葛胜仲
朝代：宋

怀冰高韵暑天寒，况有波澜在笔端。可但风流称不坠，故应哺啜亦堪观。坐曹行赴陈蕃榻，待戍方弹贡禹冠。戒食每烦临卜瓠，惭无斗酒鹿盈柈。簿书填委我何堪，茶串携寻井水甘。幻境岂能喻十十，禅机聊喜契三三。竹风敲玉清音迥，荷雨跳珠绿影涵。檀施敢夸蒲塞馔，欲因卢至戒悭贪。
五月望日会食普满院夜归作诗二首呈文中县丞玉老禅师江敩王彧·其一
作者：葛胜仲
朝代：宋

怀冰高韵暑天寒，况有波澜在笔端。可但风流称不坠，故应哺啜亦堪观。坐曹行赴陈蕃榻，待戍方弹贡禹冠。戒食每烦临卜瓠，惭无斗酒鹿盈柈。
五月望日会食普满院夜归作诗二首呈文中县丞玉老禅师江斆王彧·其一
作者：葛胜仲
朝代：宋

怀冰高韵暑天寒，况有波澜在笔端。
可但风流称不坠，故应哺啜亦堪观。
坐曹行赴陈蕃榻，待戍方弹贡禹冠。
戒食毎烦临卜瓠，惭无斗酒鹿盈柈。
五月望日会食普满院夜归作诗二首呈文中县丞玉老禅师江斆王彧·其二
作者：葛胜仲
朝代：宋
体裁：七言律诗

簿书填委我何堪，茶串携寻井水甘。幻境岂能喻十十，禅机聊喜契三三。竹风敲玉清音迥，荷雨跳珠绿影涵。檀施敢夸蒲塞馔，欲因卢至戒悭贪。
从人求鳆鱼
作者：葛胜仲
朝代：宋

海邦邾莒固多品，此族称珍乃其伯。沈泉湘瀹付饔宰，姜桂煎调奉佳客。视书已觉明病眼，点酒偏能醒醉魄。君看忧愤不眠人，快啖取厌亦何择。岂如吾曹饮文字，舆台不复沾馀沥。昔官馀杭饱下箸，两载杯盘厌凡核。朅来瑕丘问鲑菜，樽俎遍索未云获。愿从褚公弃千万，免使刘郎鞭二百。
从人求鳆鱼
作者：葛胜仲
朝代：宋

海邦邾莒固多品，此族称珍乃其伯。
渖泉湘瀹付饔宰，姜桂煎调奉佳客。
视书已觉明病眼，点酒偏能醒醉魄。
君看忧愤不眠人，快啖取厌亦何择。
岂如吾曹饮文字，舆台不復霑余沥。
昔官余杭饱下筯，两载杯盘厌凡核。
朅来瑕丘问鲑菜，樽俎遍索未云获。
愿从褚公弃千万，免使刘郎鞭二百。
从仁叔求楷笏四首
作者：葛胜仲
朝代：宋

异种初从弟子栽，东家宰木郁泉台。谁知当日勤封植，只作人间手板材。好事频求阙里堂，文房裁斲已盈床。讲郎乞与非抛却，已办棼丝结紫囊。横斜文理秀斓斑，分饷閒官尚独悭。准拟遣人来检料，欲将拄颊望西山。祗召行亲尺五天，书辞对命赤墀前。人言此板多乖牾，换试聊须觅褚渊。
从仁叔求楷笏四首·其一
作者：葛胜仲
朝代：宋

异种初从弟子栽，东家宰木郁泉台。谁知当日勤封植，只作人间手板材。
从仁叔求楷笏四首·其一
作者：葛胜仲
朝代：宋

异种初从弟子栽，东家宰木鬰泉台。
谁知当日勤封植，只作人间手板材。
从仁叔求楷笏四首·其三
作者：葛胜仲
朝代：宋

横斜文理秀斓斑，分饷閒官尚独悭。准拟遣人来检料，欲将拄颊望西山。
从仁叔求楷笏四首·其三
作者：葛胜仲
朝代：宋

横斜文理秀斓斑，分饷閒官尚独悭。
凖拟遣人来检料，欲将拄颊望西山。
从仁叔求楷笏四首·其二
作者：葛胜仲
朝代：宋

好事频求阙里堂，文房裁斲已盈床。讲郎乞与非抛却，已办棼丝结紫囊。
从仁叔求楷笏四首·其二
作者：葛胜仲
朝代：宋

好事频求阙里堂，文房裁斵已盈床。
讲郎乞与非抛却，已办棼丝结紫囊。
从仁叔求楷笏四首·其四
作者：葛胜仲
朝代：宋
体裁：七言绝句

祗召行亲尺五天，书辞对命赤墀前。人言此板多乖牾，换试聊须觅褚渊。
以梅花饷富季申枢密有诗三首谢次其韵
作者：葛胜仲
朝代：宋

数枝幽艳逼人清，望腊先驰淡日程。往近枢光增妩媚，绝胜寒影照溪明。姑射肌肤独占清，东南万树数乌程。便须挈榼连宵赏，要看琼蕤伴月明。葛山庵畔野梅清，风便犹须半日程。闻说数枝来几席，何妨先赏到黎明。
以梅花饷富季申枢密有诗三首谢次其韵·其一
作者：葛胜仲
朝代：宋

数枝幽艷逼人清，望腊先驰淡日程。
往近枢光增妩媚，绝胜寒影照溪明。
以梅花饷富季申枢密有诗三首谢次其韵·其三
作者：葛胜仲
朝代：宋
体裁：七言绝句

葛山庵畔野梅清，风便犹须半日程。闻说数枝来几席，何妨先赏到黎明。